qundao/data-zh-poetry huggingface dataset:
望京府赏红梅
作者：郝经
朝代：元

汴梁宫中绛绡梅，移向汴河堤上栽。青条团掿杏花颗，琐细向阳才半开。张公小队呼我饮，风色偃髯寒气凛。玉衔径踏黄河冰，貂帽飒檐掀紫锦。金鞍细马歌舞人，雪压小桥不动尘。入门下马簇花宴，红莲旧府花正新。玉川金波碧香酒，折花遍插分素手。春透寒梢未全绽，风流正要胭脂瘦。赏梅不用歌落梅，缓歌却著银笙催。爱香细撷生霞蕊，浮动云腴嚼一杯。本是前村冷澹花，不称王侯将相家。明朝会散更向明月底，藉雪冻吟疏影里。
梦游木香洞府
作者：郝经
朝代：元

月窗青锦麝尘寒，梦绕烟条露蕊看。但觉身轻似蝴蝶，种香风物异槐安。
楷木杖笏行
作者：郝经
朝代：元

两楹梦断坏梁木，天出斯文生宰木。翳云拥雾二十里，虎踞龙蟠泰山足。道德仁义为根株，礼乐枝叶光扶疏。芘荫百代吾道尊，户有弦诵家诗书。中间杨墨常蠹食，重欲剪伐逢老释。崔嵬枯干尚生意，千古堂堂孟韩力。年来旦旦加斧斤，干为扂楔枝为薪。知音抱去甚泣玉，观者掩面如悲麟。大横庚庚紫蛇腹，手板沾恩照绯绿。老儒扶藉见圣人，岂并枯藤与桃竹。斯文将坠吾道亡，不绝一线甚滥觞。岂为区区徇枯木，亦如告朔存饩羊。孔氏家庭手植桧，楷树相望阅千世。乱来秦火几番烧，土黑灰寒共憔悴。灵光殿基秋草深，牧童相唤穿坟林。青蛙乱聒颜氏井，饥乌落日啼白禽。佩玉长裾新进士，回视诗书等閒事。赭袍白马飞将军，阔剑长枪不识字。中原惨惨无神灵，白骨蔽野无苍生。只知下石谁手援，老夫有泪洪河倾。皇极厄会数流血，谁与澄清倒溟渤？摩挲东家扣胫杖，拂拭囊中击蛇笏。会当立圣蠲祆昏，鞭击鱼龙起春窟。
橄榄
作者：郝经
朝代：元

半青来子味难誇，宜著山僧点蜡茶。若是党家金帐底，只将金橘送流霞。
橄榄
作者：郝经
朝代：元

南果足韵胜，北人䍐为奇。银盘献青子，爱玩惊见之。莲房饱出踊，枣滑生下枝。翠粉苔？新，清烈凝松脂。齿牙喷艰涩，苦硬不可持。气韵久始来，灵根瀹天池。洒然凌清飙，甘露濡仙芝。有如宿瘤妻，苦节真可期。亦如相韩休，朕瘠天下肥。危辞遽逆耳，终自为良规。先难阻欲速，后得卒莫违。默默心语口，此乐夫谁知？始觉众果俗，橘奴复梨儿。海岭瘴天黑，异味翻荼饴。雨露存天真，飓雾不可滋。岛屿出乳泉，造化亦若兹。元气舌本甜，酸苦归涕洟。本来甘受和，众味相假移。居然复其源，伪妄焉能欺。何当谢世网，兀坐忘奔追。深山石室空，煮石疗调饥。破鼎煎春芽，嚼此吟湘累。翛然沃肺肝，看山坐支颐。物表有真味，载歌采薇诗。
橄榄
作者：郝经
朝代：元
体裁：古风

南果足韵胜，北人䍐为奇。银盘献青子，爱玩惊见之。莲房饱出踊，枣滑生下枝。翠粉苔�新，清烈凝松脂。齿牙喷艰涩，苦硬不可持。气韵久始来，灵根瀹天池。洒然凌清飙，甘露濡仙芝。有如宿瘤妻，苦节真可期。亦如相韩休，朕瘠天下肥。危辞遽逆耳，终自为良规。先难阻欲速，后得卒莫违。默默心语口，此乐夫谁知？始觉众果俗，橘奴复梨儿。海岭瘴天黑，异味翻荼饴。雨露存天真，飓雾不可滋。岛屿出乳泉，造化亦若兹。元气舌本甜，酸苦归涕洟。本来甘受和，众味相假移。居然复其源，伪妄焉能欺。何当谢世网，兀坐忘奔追。深山石室空，煮石疗调饥。破鼎煎春芽，嚼此吟湘累。翛然沃肺肝，看山坐支颐。物表有真味，载歌采薇诗。
次韵答王国范
作者：郝经
朝代：元

薄寒孤影澹黄昏，步出空斋自掩门。霜落池萍清见底，风彫庭树静归根。天高雁去人千里，江阔乌惊月一痕。两国音尘俱断绝，几年怀抱与谁论？
正月三日见月
作者：郝经
朝代：元

小雪初晴卵色天，虚庭摇曳动江烟。忽闻归雁惊回首，新月梅梢又一年。
武昌词三首
作者：郝经
朝代：元

巴陵女子韩希孟，梅溪主人张素英。解作歌诗还死节，不论倾国与倾城。乌鬼山头闹鼓鼙，武昌恭人携孺儿。黄须回鹘便批颊，义感万乘真英奇。汉阳宣教是妾夫，妾身未死缘事姑。骑士朝来强拥去，抱石半夜投沙湖。
武昌词三首·其一
作者：郝经
朝代：元

巴陵女子韩希孟，梅溪主人张素英。解作歌诗还死节，不论倾国与倾城。
武昌词三首·其三
作者：郝经
朝代：元

汉阳宣教是妾夫，妾身未死缘事姑。骑士朝来强拥去，抱石半夜投沙湖。
武昌词三首·其二
作者：郝经
朝代：元

乌鬼山头闹鼓鼙，武昌恭人携孺儿。黄须回鹘便批颊，义感万乘真英奇。
江云
作者：郝经
朝代：元

江云似江水，渺渺复粼粼。晻霭无穷态，纡馀不尽春。遮回断行雁，望杀未归人。何日星轺路，冯高更忆亲。
江声行
作者：郝经
朝代：元

雁啼月落扬子城，东风送潮江有声。乾坤汹汹欲浮动，窗户凛凛阴寒生。昆阳百万力一蹴，齐呼合噪接短兵。铁骑突起触不周，金山无根小孤倾。起来看雨天星稀，疑有万壑霜松鸣。又如暴雷郁未发，喑呜水底号鲲鲸。祇应灵均与子胥，沈恨郁怒犹难平。更有万古战死骨，衔冤饮泣秋涛惊。虚庭徙倚夜向晨，重门击柝无人行。三年江边不见江，听此感激尤伤情。须臾上江帆欲举，舟子喧豗闹挝鼓。江声渐小听鸡声，惨淡芙蓉落疏雨。
江梅行
作者：郝经
朝代：元

江城画角吹吴霜，破月著水天昏黄。波澄烟妥林影澹，双梅带雪横溪塘。此时承平风物盛，家家种玉栽琳琅。朝来伴使宴江馆，银瓶乱插吹银管。霏微香雾入红袖，零乱春云绕金碗。都将和气变荒寒，锦瑟愁生燕玉煖。为言仪真梅最多，苔花古树深烟萝。一年十月至二月，红红白白盈江沱。自从天马饮江水，草根齧尽梅无柯。杨子人家楚三户，今年幸有烧残树。忽闻星使议和来，尽贮筠笼待供具。从今江梅好颜色，烂醉长吟嚼佳句。
沙洲夜泊
作者：郝经
朝代：元

一来驻泊便淹旬，洲渚人家雁鹜村。满地月明疑白昼，半帆烟影易黄昏。天连平楚无边阔，河入长淮彻底浑。夷甫诸人凭寄语，莫教石勒上东门。
渡江书所见四首 其一 野莲
作者：郝经
朝代：元

陂塘渺烟芜，秋波淡浮空。蒹葭杂芙蕖，依稀见愁红。轻销露华凉，亭亭倚西风。金粉亦自香，霞腴为谁容？无言恨最深，失偶情更浓。摇摇似相招，为喜诗人逢。翻思彼桃李，反在罗绮中。复忆岩下兰，绿叶翳荒丛。西子出苧萝，原思老蒿蓬。万物在生处，莫谩仇天公。
渡江书所见四首 其三 秋桐
作者：郝经
朝代：元

高秋江汉波，卉木入摇落。荒林拥孤桐，蔓草重绕缚。凄迷气日丧，憔悴若陨箨。黄彫晚风吹，青裂饥鸟啄。无时亦无俦，幢幢老阴薄。仪凤安所栖，宫树空寂莫。谓汝无自伤，植根亦娇弱。岂能持风寒，况乃失所托。何时此焉居，扬锄剪荒恶。携幼扳庭柯，遂我生聚乐。
渡江书所见四首 其二 荒竹
作者：郝经
朝代：元

荒竹绕废宅，高下随女萝。新梢入林莽，迸叶杨条柯。玉骨清且癯，埋没还奄阿。病绿烟惨悽，枯黄雨滂沱。剑断戟复折，壮士空悲歌。伊昔主家安，森森气相摩。箨龙起云雷，平地烟霄过。幽香澹庭除，静阴延绮罗。一自兵尘生，人去斤斧多。寂莫秋不实，饥凤将奈何？
渡江书所见四首 其四 野菊
作者：郝经
朝代：元
体裁：古风

乾坤入消数，万物呈晚节。秋晏菊始华，荒丛翳林樾。野迥幽姿清，冈断寒艳接。丝虫罥青苞，啼螀抱枯叶。瀼露积玉华，层层拥金屑。我欲摘以杯，饮之濯中热。霜栽郁高标，胡与荒秽列。嗟尔夷惠俦，玉质难变灭。不谓无人看，便使幽香歇。安得老瓦盆，坐对浇古月。
渡江书所见四首 其四 野菊
作者：郝经
朝代：元

乾坤入消数，万物呈晚节。秋晏菊始华，荒丛翳林樾。野迥幽姿清，冈断寒艳接。丝虫罥青苞，啼螀抱枯叶。瀼露积玉华，层层拥金屑。我欲摘以杯，饮之濯中热。霜栽郁高标，胡与荒秽列。嗟尔夷惠俦，玉质难变灭。不谓无人看，便使幽香歇。安得老瓦盆？坐对浇古月。
渡江书所见四首·野莲
作者：郝经
朝代：元

陂塘渺烟芜，秋波淡浮空。蒹葭杂芙蕖，依稀见愁红。轻销露华凉，亭亭倚西风。金粉亦自香，霞腴为谁容？无言恨最深，失偶情更浓。摇摇似相招，为喜诗人逢。翻思彼桃李，反在罗绮中。复忆岩下兰，绿叶翳荒丛。西子出苧萝，原思老蒿蓬。万物在生处，莫谩仇天公。荒竹绕废宅，高下随女萝。新梢入林莽，迸叶杨条柯。玉骨清且癯，埋没还奄阿。病绿烟惨悽，枯黄雨滂沱。剑断戟复折，壮士空悲歌。伊昔主家安，森森气相摩。箨龙起云雷，平地烟霄过。幽香澹庭除，静阴延绮罗。一自兵尘生，人去斤斧多。寂莫秋不实，饥凤将奈何？高秋江汉波，卉木入摇落。荒林拥孤桐，蔓草重绕缚。凄迷气日丧，憔悴若陨箨。黄彫晚风吹，青裂饥鸟啄。无时亦无俦，幢幢老阴薄。仪凤安所栖，宫树空寂莫。谓汝无自伤，植根亦娇弱。岂能持风寒，况乃失所托。何时此焉居，扬锄剪荒恶。携幼扳庭柯，遂我生聚乐。乾坤入消数，万物呈晚节。秋晏菊始华，荒丛翳林樾。野迥幽姿清，冈断寒艳接。丝虫罥青苞，啼螀抱枯叶。瀼露积玉华，层层拥金屑。我欲摘以杯，饮之濯中热。霜栽郁高标，胡与荒秽列。嗟尔夷惠俦，玉质难变灭。不谓无人看，便使幽香歇。安得老瓦盆？坐对浇古月。
游灵岩寺
作者：郝经
朝代：元

岱宗西北驰，倒卷碧玉环。岳灵秘雄丽，势欲藏三山。初从谷口入，两崦争孱颜。渐疑下地底，细路深屈盘。仰视觉天窄，石井攒峰峦。陆海沙劫开，突兀仁王坛。桐鲸吼西风，栋宇横高寒。石龙喷清泉，洒落几案间。修竹扫山色，瑩绿穿云根。丹凤饥不来，寂寞青琅玕。上方在天上，下视无尘寰。空霏锁霜树，翠锦蒙朱殷。西日回清辉，轻金满烟鬟。何时脱世网，挂席高盘桓。静境求初心，滞虑驱万端。向晚苍烟合，更欲穷跻攀。路断不得前，矫首重一看。
游灵岩寺
作者：郝经
朝代：元
体裁：古风

岱宗西北驰，倒卷碧玉环。岳灵秘雄丽，势欲藏三山。初从谷口入，两崦争孱颜。渐疑下地底，细路深屈盘。仰视觉天窄，石井攒峰峦。陆海沙劫开，突兀仁王坛。桐鲸吼西风，栋宇横高寒。石龙喷清泉，洒落几案间。修竹扫山色，莹绿穿云根。丹凤饥不来，寂寞青琅玕。上方在天上，下视无尘寰。空霏锁霜树，翠锦蒙朱殷。西日回清辉，轻金满烟鬟。何时脱世网，挂席高盘桓。静境求初心，滞虑驱万端。向晚苍烟合，更欲穷跻攀。路断不得前，矫首重一看。
湖水来
作者：郝经
朝代：元

枯风怒遏长川回，两湖五月生黄埃。水晶宫碎洲渚出，昆明老火飞狂灰。鱼龙错落半生死，乾坤枯槁无云雷。海鲸怒抉海眼破，涛头一箭湖水来。新声汩汩入黑壤，寒虹矫矫收苍霾。鸥鸟静尽波不起，澄清无瑕玉镜开。浮光四动青云第，倒影半浸黄金台。何当乘兴呼太白，棹歌长入琉璃堆。满船明月露花冷，翠绡银管飞琼杯。
满城道中
作者：郝经
朝代：元

十二西郎缥缈中，颜行壁立插晴空。欲携天地诸山去，不逐秦鞭过海东。
灵泉行二首
作者：郝经
朝代：元

赤云夹日腾清晖，太阴杀气缠海霓。元戎小队数百骑，金镳玉勒红牙旗。长鞭一点阵偃月，稍骑两合前山围。查牙折角获挺鹿，模糊生血禽孤罴。霜蹄剥落落涧石，饥燕乱掠秋草飞。应弦霹雳叠破碎，掇拾挂马皆累累。一川错莫半山赭，空穴破冢妖狐悲。将军推仁亦中怛，弛弓服矢收神威。力士下马各数获，从官解剑称酒卮。山河惨淡生壮观，乾坤突兀增雄奇。溶溶喜色动归路，满城楼观重烟霏。萧萧弓剑秋山行，老玉破碎前相迎。石蛇绕径入烟树，一天忽在青山层。三岩鼎峙势欲坠，元气突兀彊拄撑。相君坐定从官列，游子乘兴穷其登。穿云石磴上方远，忽入洞窟行幽冥。黑风吹衣出大隧，泉源湛彻光泚清。翛然溅弄胸次豁，一匊流尽千年酲。凭高悠悠肆遐瞩，天宇旷阔秋毫明。泰山西来忽中断，翳翳桑土西南平。须臾挝鼓震虚谷，尊酒坐啸还同倾。醉歌扣碎一明月，欲入碧海骑长鲸。
灵泉行二首·其一
作者：郝经
朝代：元

赤云夹日腾清晖，太阴杀气缠海霓。元戎小队数百骑，金镳玉勒红牙旗。长鞭一点阵偃月，稍骑两合前山围。查牙折角获挺鹿，模糊生血禽孤罴。霜蹄剥落落涧石，饥燕乱掠秋草飞。应弦霹雳叠破碎，掇拾挂马皆累累。一川错莫半山赭，空穴破冢妖狐悲。将军推仁亦中怛，弛弓服矢收神威。力士下马各数获，从官解剑称酒卮。山河惨淡生壮观，乾坤突兀增雄奇。溶溶喜色动归路，满城楼观重烟霏。
灵泉行二首·其二
作者：郝经
朝代：元

萧萧弓剑秋山行，老玉破碎前相迎。石蛇绕径入烟树，一天忽在青山层。三岩鼎峙势欲坠，元气突兀彊拄撑。相君坐定从官列，游子乘兴穷其登。穿云石磴上方远，忽入洞窟行幽冥。黑风吹衣出大隧，泉源湛彻光泚清。翛然溅弄胸次豁，一匊流尽千年酲。凭高悠悠肆遐瞩，天宇旷阔秋毫明。泰山西来忽中断，翳翳桑土西南平。须臾挝鼓震虚谷，尊酒坐啸还同倾。醉歌扣碎一明月，欲入碧海骑长鲸。
烛花
作者：郝经
朝代：元

江城深夜作轻寒，金粟堆盘蜡炬残。应是灯花怜久客，故随人意报平安。
狠墙叹
作者：郝经
朝代：元

危墙阔峻倒插棘，四檐抵匝无罅隙。东日晒透西日炙，周兴铁瓮炽火逼。置予此中不许出，虐哉狠墙甚狠石。呜呼何时见天日！
生朝祭先有感
作者：郝经
朝代：元

金橘堆盘荔子丹，琼花满奠爇沈山。风生香案空遥拜，月掩重门尚未还。目断松楸心耿耿，气填胸臆泪潸潸。三冬又尽三年数，两国无成两鬓斑。
甲子岁后园秋色四首 其一 鸡冠
作者：郝经
朝代：元

夷则播新律，卉木协秋候。绾结流火馀，的皪金天宿。峨峨列庭除，摘摘俨雄秀。炎帝朝火官，绛帻轩宇宙。植立竟不拜，离披拥青袖。奕叶初类苋，吐心渐如豆。脉络引丝起，一片珊瑚瘦。云芝茁红腴，紫茵卷翠脰。碎颗蹙丹砂，肉绽殷血透。怒割赤龙耳，劲磔还乱糅。麻叶薄且耸，山字缺乃覆。查牙欲成角，拥肿下连咮。生全馀小穗，展尽带残皱。昂藏偃膺高，突兀出群骤。还将早霞映，欲向朝日雊。月露终夜栖，风雨几回斗。再砺复自止，交退谁与救？区区閒草花，象物与接搆。弭兵日观战，亦是自贻咎。垂帘且相忘，高枕卧清昼。
甲子岁后园秋色四首 其三 葡萄
作者：郝经
朝代：元
体裁：古风

深院荒草长，短蔓裂塼缝。葡萄本西果，南国谁与种？插芦为扶持，灌溉甚珍重。瘦骨紫节舒，龙头青线控。蟠蟠上疏篱，茜茜将远纵。遭遇虽后时，取实望秋仲。摘露添俎豆，庶閒馆人供。谁知六月旱，卉木焦死众。断秧馀几花，强勉著土拥。竟作缠结枯，日绕空悼痛。肺渴口重乾，望梅心欲烘。忽忆河陇秋，满地无歇空。支离半空架，串草十里洞。拇乳积成岸，澒癑接梁栋。一派玛瑙浆，倾注百千瓮。往岁见沙陀，回鹘正来贡。诏赐琥珀心，雪盛瓶尽冻。查牙饮流澌，气压黑马湩。一旦离魏阙，五载犹在宋。见此复何时，鸟道目逆送。
甲子岁后园秋色四首 其三 葡萄
作者：郝经
朝代：元

深院荒草长，短蔓裂塼缝。葡萄本西果，南国谁与种？插芦为扶持，灌溉甚珍重。瘦骨紫节舒，龙头青线控。蟠蟠上疏篱，茜茜将远纵。遭遇虽后时，取实望秋仲。摘露添俎豆，庶閒馆人供。谁知六月旱？卉木焦死众。断秧馀几花，强勉著土拥。竟作缠结枯，日绕空悼痛。肺渴口重乾，望梅心欲烘。忽忆河陇秋，满地无歇空。支离半空架，串草十里洞。拇乳积成岸，澒癑接梁栋。一派玛瑙浆，倾注百千瓮。往岁见沙陀，回鹘正来贡。诏赐琥珀心，雪盛瓶尽冻。查牙饮流澌，气压黑马湩。一旦离魏阙，五载犹在宋。见此复何时？鸟道目逆送。
甲子岁后园秋色四首 其二 牵牛
作者：郝经
朝代：元

野花照天星，星中花亦盛。长夏蔓草深，疏篱掩斜径。幽庭日无事，森寂澹相映。缭绕丝乱垂，点缀叶相并。金风一披拂，零露光彩竞。参差碧玉簪，绾插滑欲迸。霜丝吐冰同，容色好娟净。堂阴青锦张，墙背紫苔瑩。时方鹊桥成，佳节当秋孟。织女能剪裁，天河洗尤称。女以秋为期，郎将花作證。风雨开云屏，鸾凰锵月镜。处处乞巧筵，家家喜相庆。五年江馆客，万事成堕甑。不能致龙节，空自悲虎阱。永日鏖炎蒸，中暑甘卧病。对花泪盈目，坐起不觉瞑。云汉见双星，回头看斗柄。遥怜小儿女，昏嫁俱未竟。中流虞风波，相见何日更。
甲子岁后园秋色四首 其二 牵牛
作者：郝经
朝代：元
体裁：古风

野花照天星，星中花亦盛。长夏蔓草深，疏篱掩斜径。幽庭日无事，森寂澹相映。缭绕丝乱垂，点缀叶相并。金风一披拂，零露光彩竞。参差碧玉簪，绾插滑欲迸。霜丝吐冰同，容色好娟净。堂阴青锦张，墙背紫苔莹。时方鹊桥成，佳节当秋孟。织女能剪裁，天河洗尤称。女以秋为期，郎将花作證。风雨开云屏，鸾凰锵月镜。处处乞巧筵，家家喜相庆。五年江馆客，万事成堕甑。不能致龙节，空自悲虎阱。永日鏖炎蒸，中暑甘卧病。对花泪盈目，坐起不觉瞑。云汉见双星，回头看斗柄。遥怜小儿女，昏嫁俱未竟。中流虞风波，相见何日更。
甲子岁后园秋色四首 其四 野蓼
作者：郝经
朝代：元

窞池莲蒲短，久旱馀浅淤。墙隈积馀埃，玉凤秋不翥。野蓼根茎坚，幸得侵沮洳。节叶瘦且赤，蘼芜交翠箸。细蕊亦鲜洁，粉米糅丹素。独窣袅轻穗，离披滴清露。水花澹晚色，幽窅足真趣。忽忆过梦泽，千里渺烟树。芦花与蓼花，露锦荡雪絮。深入芙蕖薮，远映蒹葭渡。举鞭问飞鸿，驻马嚼佳句。乃今四壁中，浩渺隔烟雾。日斜对幽丛，聊以慰迟暮。大似辛苦虫，无复风标鹭。来因援沈溺，底事极幽锢。屡上刳肠书，无地沥血诉。嗟嗟好花草，焉用生此处。祇因为诗人，故故独不去。尝胆如啖蔗，食蓼犹鳝御。仰首但有天，志节久愈著。
甲子岁后园秋色四首·鸡冠
作者：郝经
朝代：元

夷则播新律，卉木协秋候。绾结流火馀，的皪金天宿。峨峨列庭除，摘摘俨雄秀。炎帝朝火官，绛帻轩宇宙。植立竟不拜，离披拥青袖。奕叶初类苋，吐心渐如豆。脉络引丝起，一片珊瑚瘦。云芝茁红腴，紫茵卷翠脰。碎颗蹙丹砂，肉绽殷血透。怒割赤龙耳，劲磔还乱糅。麻叶薄且耸，山字缺乃覆。查牙欲成角，拥肿下连咮。生全馀小穗，展尽带残皱。昂藏偃膺高，突兀出群骤。还将早霞映，欲向朝日雊。月露终夜栖，风雨几回斗。再砺复自止，交退谁与救？区区閒草花，象物与接搆。弭兵日观战，亦是自贻咎。垂帘且相忘，高枕卧清昼。野花照天星，星中花亦盛。长夏蔓草深，疏篱掩斜径。幽庭日无事，森寂澹相映。缭绕丝乱垂，点缀叶相并。金风一披拂，零露光彩竞。参差碧玉簪，绾插滑欲迸。霜丝吐冰同，容色好娟净。堂阴青锦张，墙背紫苔瑩。时方鹊桥成，佳节当秋孟。织女能剪裁，天河洗尤称。女以秋为期，郎将花作證。风雨开云屏，鸾凰锵月镜。处处乞巧筵，家家喜相庆。五年江馆客，万事成堕甑。不能致龙节，空自悲虎阱。永日鏖炎蒸，中暑甘卧病。对花泪盈目，坐起不觉瞑。云汉见双星，回头看斗柄。遥怜小儿女，昏嫁俱未竟。中流虞风波，相见何日更。深院荒草长，短蔓裂塼缝。葡萄本西果，南国谁与种？插芦为扶持，灌溉甚珍重。瘦骨紫节舒，龙头青线控。蟠蟠上疏篱，茜茜将远纵。遭遇虽后时，取实望秋仲。摘露添俎豆，庶閒馆人供。谁知六月旱？卉木焦死众。断秧馀几花，强勉著土拥。竟作缠结枯，日绕空悼痛。肺渴口重乾，望梅心欲烘。忽忆河陇秋，满地无歇空。支离半空架，串草十里洞。拇乳积成岸，澒癑接梁栋。一派玛瑙浆，倾注百千瓮。往岁见沙陀，回鹘正来贡。诏赐琥珀心，雪盛瓶尽冻。查牙饮流澌，气压黑马湩。一旦离魏阙，五载犹在宋。见此复何时？鸟道目逆送。窞池莲蒲短，久旱馀浅淤。墙隈积馀埃，玉凤秋不翥。野蓼根茎坚，幸得侵沮洳。节叶瘦且赤，蘼芜交翠箸。细蕊亦鲜洁，粉米糅丹素。独窣袅轻穗，离披滴清露。水花澹晚色，幽窅足真趣。忽忆过梦泽，千里渺烟树。芦花与蓼花，露锦荡雪絮。深入芙蕖薮，远映蒹葭渡。举鞭问飞鸿，驻马嚼佳句。乃今四壁中，浩渺隔烟雾。日斜对幽丛，聊以慰迟暮。大似辛苦虫，无复风标鹭。来因援沈溺，底事极幽锢。屡上刳肠书，无地沥血诉。嗟嗟好花草，焉用生此处。祇因为诗人，故故独不去。尝胆如啖蔗，食蓼犹鳝御。仰首但有天，志节久愈著。
甲子秋怀
作者：郝经
朝代：元

江馆无家久似家，西风院落老天涯。黄缠薯蓣犹多叶，绿拥芙蓉尚未花。纱幕坠尘归晚燕，窞池生草窟秋蛙。枯肠欲断谁濡沫，击柝声中夜煮茶。
癸酉闰六月十三日夜病中闻笛
作者：郝经
朝代：元

深夜凉风发，迢遥送笛声。只愁江月破，不放野云行。怨曲人多感，离肠恨易生。病中催坐起，倾侧若为情。
登昊天寺宝严塔
作者：郝经
朝代：元
体裁：古风

旭日烧铜轮，赤气绕车毂。平步登青天，陆海一龙窟。宝藏沙劫开，突兀翻地轴。瑰奇入霄汉，缔构穷土木。高穿翡翠笼，直到莲心出。错落金鲸鳞，蹭蹬木蛇腹。致身知几层，如觉重锦束。巧碎雕锼心，力尽撑拄骨。合沓三天神，倚叠万国佛。丹青杂珠琲，新若手未触。盘盘老风烟，天门锁寒玉。乾坤一柱旁，日月互生没。六年五入燕，空为眼中物。于今始一登，顿觉超凡俗。旷宇凌高寒，飘飘肆遐瞩。海卷碣石回，天压阴山覆。芦沟一衣带，居庸险何足。苍苍金台云，青青蓟丘竹。昔贤今不见，怅望空注目。下视极羽渊，黄熊尚盘屈。窟宅几千祀，潜奸富凶毒。魑魅不能禦，何人与驱逐。燕云割山河，神州疆理蹙。称臣又呼父，万古天王辱。一登还百忧，惨澹意回复。安得脱世网，对此倾醽醁。慷慨浇心胸，醉向天边宿。
白沟行
作者：郝经
朝代：元

西风易水长城道，老泞查牙马频倒。岸浅桥横路欲平，重向荒寒问遗老。易水南边是白沟，北人为界海东头。石郎作帝从珂败，便割燕云十六州。世宗恰得关南死，点检陈桥作天子。汉儿不复见中原，当日祸基元在此。沟上残城有遗堞，岁岁辽人来把截。酒酣踏背上马行，弯弧更射沟南月。孙男北渡不敢看，道君一向何曾还。谁知二百年冤孽，移在江淮蜀汉间。岁久河乾骨仍满，流祸无穷都不管。晋家日月岂能长，当时历数从头短。日暮途穷更著鞭，百年遗恨入荒烟。九原重怨桑维翰，五季那知鲁仲连。只向河东作留守，奉诏移官亦何疚。称臣呼父古所无，万古诸华有遗臭。
秋兴五首
作者：郝经
朝代：元

风振长天秋气豪，幽人兴与雪山高。霜缠短褐歌商颂，月满空庭读楚骚。万事已应随弊俗，一身宁忍堕尘牢。会须散发沧溟上，鞭击鱼龙舞碧涛。世事虽穷道不穷，金声犹振鲁王宫。看书极探天人理，下笔全侔造化功。未洒后尘心有赘，忽惊前哲坐生风。六经依旧垂天地，千载秦灰散劫空。沙冷云平塞外天，霜风掣箭射幽燕。群狐蹀血濡腥尾，一鹘抟空弄老拳。白玉楼成贺安在，黄金台废隗犹贤。翩翩精卫休填海，驱石秦人已断鞭。永夜漫漫苦饭牛，北溟谁下钓鳌钩。拘云琢句鬼神泣，倚剑长歌天地愁。日暖桃源秦世外，月明兰国楚江头。但能握节终吾事，绝食犹轻汉五侯。万里长风扫阵云，浩歌一曲倒清尊。昔人犹有未埋骨，邃世难招不返魂。阴沴岂能昏日月，浊河难使贯乾坤。皇天不许中州静，夜夜长庚出蓟门。
秋兴五首·其一
作者：郝经
朝代：元

风振长天秋气豪，幽人兴与雪山高。霜缠短褐歌商颂，月满空庭读楚骚。万事已应随弊俗，一身宁忍堕尘牢。会须散发沧溟上，鞭击鱼龙舞碧涛。
秋兴五首·其三
作者：郝经
朝代：元

沙冷云平塞外天，霜风掣箭射幽燕。群狐蹀血濡腥尾，一鹘抟空弄老拳。白玉楼成贺安在，黄金台废隗犹贤。翩翩精卫休填海，驱石秦人已断鞭。
秋兴五首·其二
作者：郝经
朝代：元

世事虽穷道不穷，金声犹振鲁王宫。看书极探天人理，下笔全侔造化功。未洒后尘心有赘，忽惊前哲坐生风。六经依旧垂天地，千载秦灰散劫空。
秋兴五首·其五
作者：郝经
朝代：元

万里长风扫阵云，浩歌一曲倒清尊。昔人犹有未埋骨，邃世难招不返魂。阴沴岂能昏日月，浊河难使贯乾坤。皇天不许中州静，夜夜长庚出蓟门。
秋兴五首·其四
作者：郝经
朝代：元

永夜漫漫苦饭牛，北溟谁下钓鳌钩。拘云琢句鬼神泣，倚剑长歌天地愁。日暖桃源秦世外，月明兰国楚江头。但能握节终吾事，绝食犹轻汉五侯。
秋思四首
作者：郝经
朝代：元

星麾重霜露，落月窥弊裘。久客心易伤，况乃逢暮秋。谁知楚江边？即是穷海头。赤子解虎斗，先？十二牛。太阿授楚柄，涛涂竟拘囚。昊天有肃杀，未肯休戈矛。书生本迂阔，国计无身谋。俯仰但不愧，万事从悠悠。江声万马来，势欲冲夜枕。志士足多感，坐起安得寝。静听风雨急，透骨寒凛凛。湖湘凑远浸，巴蜀动馀淰。谁令限南北，汹怒欲相谂。落落弭兵心，于今成贝锦。荐玉期捧盘，堕甑如拾沈。尊中有琼花，明朝且轰饮。木叶堕积水，西风白雁来。祇应破月氏，曾过黄金台。昔年吊荆卿，台边把酒杯。落日督亢陂，莽苍秋云开。浩歌易水寒，晚山青崔嵬。谁知坐江馆？两见飞鸿回。空庭日徙倚，惨淡生莓苔。援溺先堕井，计拙良可哀。昔游东诸侯，秋晚登泰山。伫立太平顶，超然出尘寰。日观望吴越，浩渺秋云间。长风漾江海，天末生微澜。今年坐舍馆，江声满重关。却如在幽陵，修阻不得看。好花静有色，相对婉且閒。无由写哀怨，日绕歌幽兰。
秋思四首·其一
作者：郝经
朝代：元
体裁：古风

星麾重霜露，落月窥弊裘。久客心易伤，况乃逢暮秋。谁知楚江边，即是穷海头。赤子解虎斗，先�十二牛。太阿授楚柄，涛涂竟拘囚。昊天有肃杀，未肯休戈矛。书生本迂阔，国计无身谋。俯仰但不愧，万事从悠悠。
秋思四首·其一
作者：郝经
朝代：元

星麾重霜露，落月窥弊裘。久客心易伤，况乃逢暮秋。谁知楚江边？即是穷海头。赤子解虎斗，先？十二牛。太阿授楚柄，涛涂竟拘囚。昊天有肃杀，未肯休戈矛。书生本迂阔，国计无身谋。俯仰但不愧，万事从悠悠。
秋思四首·其三
作者：郝经
朝代：元
体裁：古风

木叶堕积水，西风白雁来。祇应破月氏，曾过黄金台。昔年吊荆卿，台边把酒杯。落日督亢陂，莽苍秋云开。浩歌易水寒，晚山青崔嵬。谁知坐江馆，两见飞鸿回。空庭日徙倚，惨淡生莓苔。援溺先堕井，计拙良可哀。
秋思四首·其三
作者：郝经
朝代：元

木叶堕积水，西风白雁来。祇应破月氏，曾过黄金台。昔年吊荆卿，台边把酒杯。落日督亢陂，莽苍秋云开。浩歌易水寒，晚山青崔嵬。谁知坐江馆？两见飞鸿回。空庭日徙倚，惨淡生莓苔。援溺先堕井，计拙良可哀。
秋思四首·其二
作者：郝经
朝代：元

江声万马来，势欲冲夜枕。志士足多感，坐起安得寝。静听风雨急，透骨寒凛凛。湖湘凑远浸，巴蜀动馀淰。谁令限南北，汹怒欲相谂。落落弭兵心，于今成贝锦。荐玉期捧盘，堕甑如拾沈。尊中有琼花，明朝且轰饮。
秋思四首·其四
作者：郝经
朝代：元

昔游东诸侯，秋晚登泰山。伫立太平顶，超然出尘寰。日观望吴越，浩渺秋云间。长风漾江海，天末生微澜。今年坐舍馆，江声满重关。却如在幽陵，修阻不得看。好花静有色，相对婉且閒。无由写哀怨，日绕歌幽兰。
纬亢行
作者：郝经
朝代：元

岁临鹑火斗插子，稚阳欲复老阴死。朱灵南极元龟首，望舒北至明堂里。乾坤翻覆变已穷，气数朝元将有启。旄头日没正当中，五纬将且躔苍龙。群阴已伏众星没，玄天变白生清风。两角在南大角北，龙头半妥朝上宫。谁知总向亢中聚，同舍参差不同度。岁镇荧惑共光明，金水煌煌俱不怒。东西络绎似连珠，色正芒寒共昭布。往年长星扫金源，前年孛入紫微垣。欃枪妖客不时出，天狗枉矢还惊传。今朝太平有此象，不久再见成康年。昔时曾闻入房驷，兆启金商六百祀。同来东井汉元年，四百年中称帝制。后来丁卯焕文章，二百馀年方季世。曾逢丙午当百六，今日重逢又重六。五星忽来会辰前，不知谁祸谁为福？纲纪梁栋两摄提，招摇玄弋动光辉，马祖直欲饮亢池。星翁历史休相欺，正是君臣会合时。
老马
作者：郝经
朝代：元

百战归来力不任，消磨神骏老骎骎。垂头自惜千金骨，伏枥仍存万里心。岁月淹延官路杳，风尘荏苒塞垣深。短歌声断银壶缺，常记当年烈士吟。
芍药
作者：郝经
朝代：元

夜来风雨洗残春，芍药还开春又新。入座忽惊持酒客，举杯先酌送花人。烟轻雪腻丰容质，露重霞香婀娜身。铁石肝肠总销铄，都将软语说风神。
莫春
作者：郝经
朝代：元

重围雨久塌苍苔，火铺喧呼著棘栽。唯有东风难禁约，隔墙吹过落花来。
营独山谷
作者：郝经
朝代：元

秋风猎猎建牙旗，月澹昏黄马不嘶。区脱定时林影黑，逻兵行处草声低。豺狼远迹终宵遁，乌鹊惊飞到晓啼。中夜几回还自惜，缺壶歌罢意凄迷。
落花
作者：郝经
朝代：元

彩云红雨暗长门，翡翠枝馀萼绿痕。桃李东风蝴蝶梦，关山明月杜鹃魂。玉阑烟冷空千树，金谷香销谩一尊。狼藉满庭君莫扫，且留春色到黄昏。
蚕
作者：郝经
朝代：元

作茧才成便弃捐，可怜辛苦为谁寒？不如蛛腹长丝满，连结朱檐与画阑。
贤台行
作者：郝经
朝代：元

高台突兀燕山碧，黄金泥多土犹湿。晓日曈昽赤羽旗，燕王北面亲前席。费尽黄金台始成，一朝拜隗人尽惊。谁知平地几层土，中有全齐七十城。礼贤复雠燕始霸，遂与诸侯雄并驾。七百年来不用兵，一战轰然骇天下。二城未了昭王殂，火牛突出骑劫诛。台上黄金少颜色，惠王空读乐毅书。古来燕赵多奇士，用舍中间定兴废。还闻赵括代廉颇，败国亡家等儿戏。燕子城南知几年，台平树老漫荒烟。莫言骐骥能千里，祇重黄金不重贤。
赠渔者
作者：郝经
朝代：元

一尺新鲂绿柳穿，渔人馈我不论钱。斫开细雪银膏瑩，旋折黄芦爇晚烟。
赠渔者
作者：郝经
朝代：元
体裁：七言绝句

一尺新鲂绿柳穿，渔人馈我不论钱。斫开细雪银膏莹，旋折黄芦爇晚烟。
赠青社诸公
作者：郝经
朝代：元

北风吹海氛，雄鲸偃修鳍。皇皇择木鸟，落日将安之。清霜摧丰林，枯沙没卑枝。况复天地闭，岂汝飞腾时。嗷嗷复嗷嗷，途穷愈多岐。寸心增郁陶，拊髀潜生悲。苍茫欲问津，谩使行人嗤。赖有鲁连子，亦在东海湄。举手谢浮世，共欲寻安期。扶摇三山巅，笑傲云涛低。半夜开扶桑，弄日腾清辉。伊昔孔尼父，亦欲居九夷。世网傥可逃，去去夫何疑。
赠马德璘
作者：郝经
朝代：元

从君跃马入长途，尊酒风云日便疏。白璧暗投皆若此，赤心知己更谁欤？不能北阙纡奇策，甘向南山守敝庐。抱膝长吟意萧索，半生孤负五车书。
赵州石桥
作者：郝经
朝代：元

轮囷太古绿玉月，半插水面不挂天。一矼一段数十丈，大业至今七百年。深衔密匝无罅隙，嵌磨妥帖坚且圆。仰视压面势飞动，劲欲拔起疑坠颠。鬼功神力古未有，地维欲绝还钩连。蛟龙辟易洚水伏，细纹参错如新镌。晴虹不散结元气，海牵缥缈缠飞烟。冲风倒景鲤背摇，金澜滉瀁青环偏。乾坤壮观全赵雄，几回笑杀秦人鞭。往来细读张相碑，直与北岳相轾轩。先君有诗不忍看，摩挲华表空泫然。
赵王石勒墓
作者：郝经
朝代：元
体裁：七言绝句

都门长啸气凭陵，瓜割中原霸业兴。夜葬山间谁得见，至今犹有守坟僧。
赵邈龊伏虎图行
作者：郝经
朝代：元

南山射虎曾得名，壁上忽见令我惊。何物敢尔来户庭，屡叱不动仍生狞。画师前身是山灵，胸中有虎无丹青。老槲数笔平扫成，杀气惨淡猛气横。头颅半妥蹲孤城，怒尾倒插蟠霜旌。铁须张磔疑有声，赤吻沥血犹带腥。抱石欲卧伏欲腾，爪入石角瞠不瞑。寒电夹镜骞两睛，四座凛凛阴风生。威棱神采出典刑，邈龊乃是金天精。伊昔诗家杜少陵，酷爱赋马并赋鹰。为怜神俊故屡称，我今赋虎亦有徵。要得猛士建太平，坐令四海皆澄清。吁嗟掷笔还抚膺，世间道路多棘荆，伥鬼磨牙不可行。
跋鲁公送刘太冲序帖
作者：郝经
朝代：元

鲁公笔法皆正笔，出奇独有刘太冲。初从真草入行草，削去畦町尤清雄。悬针数笔皆侧锋，往往矫矫如飞龙。轮囷权奇恣挥洒，瑰伟乃见烈士风。观此好向书家道，未有能真不能草。
送董巨源
作者：郝经
朝代：元

错落霜华季子裘，茫茫何处是西周。乾坤破碎无元气，岁月蹉跎漫客愁。举世横身归虎口，几人怀策射龙头。相逢不得从容地，空著长歌慰远游。
镜芗亭
作者：郝经
朝代：元

薄薄轻云似雾尘，阴阴江气冷侵人。一庭芳草留连客，两树夭桃断送春。槛外流莺仍语巧，梁间旅燕又巢新。东城饮伴西湖柳，寒食中间入梦频。
长星行
作者：郝经
朝代：元

银槊万条日没酉，玉虹千丈月合丑。雄鸡一声半天赤，太阳欲出星在柳。东南势妥裁冰刀，东北迸开驱雪帚。行侵荧惑掩太白，直从北斗向南斗。上相黯惨忽无色，上将参差都不守。明堂帝坐总茫昧，房驷王良欲奔走。渐过舆鬼漫两河，浑扫三垣当井口。突烟滚滚欲浮动，异事惊人古未有。初从暵旱忽风雨，拔木轰山声乱吼。尔后妖芒忽亘天，七月初吉又踰九。纵横凌犯卧复坚，自暮至朝长更久。五年江馆戴片天，变故纷纭翻覆手。摧心褫魄又见此，闭目不敢窥户牖。天倾地裂由积衅，败国亡家皆自取。吾闻有道必得寿，长星劝汝一杯酒。
长芦舟中遇风二首
作者：郝经
朝代：元

海风栗栗刮鲸涎，吹裂西南一半天。瞑色忽开随酒散，浪花和月上船舷。杯盘楚楚下中流，风顺帆轻暮霭收。忽忆黄河轰敛日，翠绡凉月转船头。
长芦舟中遇风二首·其一
作者：郝经
朝代：元

海风栗栗刮鲸涎，吹裂西南一半天。瞑色忽开随酒散，浪花和月上船舷。
长芦舟中遇风二首·其二
作者：郝经
朝代：元

杯盘楚楚下中流，风顺帆轻暮霭收。忽忆黄河轰敛日，翠绡凉月转船头。
閒閒画像
作者：郝经
朝代：元
体裁：古风

乌巾鹤发鸢双肩，丹砂噀面深两颧。存神垂老孰与传，正大八九天兴前。金源一代一坡仙，金銮玉堂三十年。泰山北斗斯文权，道有师法学有渊。中华命脉屹不偏，楚妃正色绝纤妍。石光玉洁无腥膻，高文大册职所专。润色帝业星霓缠，体制妥帖开坤乾。官样奥雅舂容篇，笔力壮浪倾源泉。草圣肆意挥云烟，晚年游戏西域禅。月江卷尽藤萝涎，清风修修易一编。每欲杖屦寻伊川，荧惑犯昴光竟天。不与亡国天惜贤，始终无慊独巍然。国初学士汴与燕，世章蔡党方腾骞。宣政佻靡快濯湔，补完大朴无雕镌。卿云腴霞凤鸾翩，贝阙宝府珠璧联。崇极欲圮龙步迁，此老始终元气全。大儒岩廊笔如椽，六鳌一掣三山连。纪甗堕地谁续弦，破觚顿脰皆沈绵。东涂西抹竞取怜，夸红姹紫十百千。安得起公重著鞭，万古一日当天悬。
閒閒画像
作者：郝经
朝代：元

乌巾鹤发鸢双肩，丹砂噀面深两颧。存神垂老孰与传，正大八九天兴前。金源一代一坡仙，金銮玉堂三十年。泰山北斗斯文权，道有师法学有渊。中华命脉屹不偏，楚妃正色绝纤妍。石光玉洁无腥膻，高文大册职所专。润色帝业星霓缠，体制妥帖开坤乾。官样奥雅舂容篇，笔力壮浪倾源泉。草圣肆意挥云烟，晚年游戏西域禅。月江卷尽藤萝涎，清风修修易一编。每欲杖屦寻伊川，荧惑犯昴光竟天。不与亡国天惜贤，始终无慊独巍然。国初学士汴与燕，世章蔡党方腾骞。宣政佻靡快濯湔，补完大朴无雕镌。卿云腴霞凤鸾翩，贝阙宝府珠璧联。崇极欲圮龙步迁，此老始终元气全。大儒岩廊笔如椽，六鳌一掣三山连。纪甗堕地谁续弦？破觚顿脰皆沈绵。东涂西抹竞取怜，夸红姹紫十百千。安得起公重著鞭，万古一日当天悬。
阳春怨二首
作者：郝经
朝代：元

江头怕见杨柳春，杨花飞来愁杀人。红颜落尽花片新，黄昏无人泪沾巾。旧花被叠凝春尘，梦中忽见浑未真。隔花半面春山颦，恨郎不归多怨嗔。不知两处同苦辛，同是天涯愁恨人。几年心事向谁说？花落莺啼昼掩门。芳草萋萋春又青，阶前院后唤愁生。隔墙飞花带莺声，都因无情却有情。强饮不醉愁难醒，欲睡不著梦难成。一帘斜日堆绿英，春风澹沲江无声。杨花茫茫扬子城，总是天涯流落情。夜来说杀梁间燕，一世春愁在此行。
阳春怨二首·其一
作者：郝经
朝代：元
体裁：古风

江头怕见杨柳春，杨花飞来愁杀人。红颜落尽花片新，黄昏无人泪沾巾。旧花被叠凝春尘，梦中忽见浑未真。隔花半面春山颦，恨郎不归多怨嗔。不知两处同苦辛，同是天涯愁恨人。几年心事向谁说，花落莺啼昼掩门。
阳春怨二首·其一
作者：郝经
朝代：元

江头怕见杨柳春，杨花飞来愁杀人。红颜落尽花片新，黄昏无人泪沾巾。旧花被叠凝春尘，梦中忽见浑未真。隔花半面春山颦，恨郎不归多怨嗔。不知两处同苦辛，同是天涯愁恨人。几年心事向谁说？花落莺啼昼掩门。
阳春怨二首·其二
作者：郝经
朝代：元

芳草萋萋春又青，阶前院后唤愁生。隔墙飞花带莺声，都因无情却有情。强饮不醉愁难醒，欲睡不著梦难成。一帘斜日堆绿英，春风澹沲江无声。杨花茫茫扬子城，总是天涯流落情。夜来说杀梁间燕，一世春愁在此行。
随州
作者：郝经
朝代：元

山南楚甸坼，汉东随为大。尽日涉艰阻，极力出险隘。川途落木杪，忽睹天宇快。长林偃秋色，百雉露茫昧。疑向远水曲，隐映修竹外。捷去不得前，横亘断崖碍。烟深梅欲春，石乱水相带。飞鸟不知人，投树声甚怪。探骑隔岸言，转出西城背。火壕削紫土，斩绝黑欲坠。当时不受攻，例与安陆溃。居人尽室去，涵养尽一败。荒空二十年，繁夥日芜秽。白垩馀屋壁，狐狸窟庭内。穿窗枣枝曲，倚柱岩桂坏。谁种当道棘，乱长侵阶菜。奥室没蒿莱，何处觅粉黛。湿气杂土腥，当昼半暝晦。相国来秉钺，下令急剪拜。伫马开天荒，欲复太平代。勿谓少师侈，今有季良在。
雁媒
作者：郝经
朝代：元

云衢眇飞鸿，往来解随阳。序当夜有所，次进朝有行。瀚海天山西，卵育岁为常。八月秋风高，雍雍共南翔。水国足汀洲，江湖多稻粱。晻霭带残芦，老岸青草长。哀鸣洞庭月，乱点潇湘霜。太和开冰天，北去颃穹苍。信禽法天运，断不为炎凉。偶为篝灯误，缚足离江乡。饮啄养为媒，朋俦总相忘。嗷嗷解愁人，乃反无愁肠。弋人见冥鸿，矰缴潜施张。置媒使号呼，投网来抢攘。奄忽一举尽，羽毛皆摧戕。厌然束缚去，又向云间望。嗟嗟罔民徒，诡计不可防。被获反为用，竭力如鬼伥。有信复无智，终自为身殃。误己更误人，不悟真可伤！
雨中感怀
作者：郝经
朝代：元

舍馆年年老，江边日日阴。雨声便熟睡，花气动幽吟。树密莺愁湿，庭荒雀畏深。晚风吹鼓角，惭愧弭兵心。
雪意
作者：郝经
朝代：元

旸谷初冰冽晓霾，瑶花一夕满瑶台。云飞海岳寒难吐，风振堪舆冻不开。秀魄暗成冰井月，冷魂潜入楚江梅。梁园此日多豪俊，濯濯无因展异才。
震南楼
作者：郝经
朝代：元

危楼雄麈楚氛收，缓带轻裘日燕游。赤羽万夫开虎幕，黄流一曲枕鳌头。天高树老关河暮，水落云枯泽国秋。北地谁教限南北，苍茫极目使人愁。
青城行
作者：郝经
朝代：元

坏山压城杀气黑，一夜京城忽流血。弓刀合沓满掖庭，妃主喧呼总狼藉。驱出宫门不敢哭，血泪满面无人色。戴楼门外是青城，匍匐赴死谁敢停？百年涵育尽涂地，死雾不散昏青冥。英府亲贤端可怜，白首随例亦就刑。最苦爱王家两族，二十馀年不曾出。朝朝点数到堂前，每向官司求米肉。男哥女妹自夫妇，腼面相看冤更酷。一旦开门见天日，推入行间便诛戮。当时筑城为郊祀，却与皇家作东市。天兴初年靖康末，国破家亡酷相似。君取他人既如此，今朝亦是寻常事。君不见二百万家族尽赤，八十里城皆瓦砾。白骨更比青城多，遗民独向王孙泣。祸本骨肉相残贼，大臣蔽君尤壅塞。至今行人不叹承天门，行人但嗟濠利宅！城荒国灭犹有十仞墙，墙头密匝生铁棘。
青州山行
作者：郝经
朝代：元

薄游东诸侯，致敬多拥彗。讫无安巢木，岁晏复反鞁。饮马南洋桥，摩玩米芾记。蛟龙郁蟠拿，剑戟磔芒刺。酌别表海亭，潋滟吸空翠。霜风吹鸿鹄，草野簇车骑。日斜过云门，凌跨方半醉。垠崿乱叶滑，蹭蹬几欲坠。悬岩半遏面，绝涧黑无地。入险难遽止，眩运不敢视。层崖宿山家，坐久犹胆悸。居民畏马嘶，游子喜犬吠。汲远终夜喧，月斜人未睡。柴关见星稀，枕石馀藓腻。酒散身逾困，饥透食有味。忽闻炒椒巅，虎去失羸牸。阴森木石怪，惨冽霜露气。黎明转重崦，呀互急幽閟。缭绕天一线，陷日孤光细。嵌隙深且苍，白昼悲魍魅。过午才得水，饮漱解鞍憩。却是城西河，山间更清驶。弯环折䲔肠，诘曲乱之字。跋步重踆涉，深浅频揭厉。林开见石田，数顷牛角锐。淳俗久深居，见人但惊避。农妇帛缠头，应门耸高髻。破屋有村翁，无言但流涕。举鞭为抚摩，俾说山中事。都因七十堌，卤莽各称帝。实户三百万，食尽犹未弃。白骨与山齐，查牙谁与瘗。幸得脱齿颊，疮残馀一臂。年来立海州，遗噍更疲弊。边郡增仇敌，深山无子弟。闻此不忍闻，怆恍复？嚱。海岱称东秦，山河号十二。峡口吞穆陵，渤澥捲无棣。初从霸国后，往往逞凶猘。虢公死岩邑，恃制殆非计。祗为残民区，每起奸雄志。窟宅多龙蛇，桃源难避世。数日出修阻，川途渐平易。云梢见莱芜，孤城隐霾曀。回视青万叠，乾坤屹轩轾。穿出过徂徕，背转逾汶泗。泰山正面看，益见崇高势。目中好全齐，蒯生莫儿戏。为告慕容超，勿谓燕得岁。
青州山行
作者：郝经
朝代：元
体裁：古风

薄游东诸侯，致敬多拥彗。讫无安巢木，岁晏复反鞁。饮马南洋桥，摩玩米芾记。蛟龙郁蟠拿，剑戟磔芒刺。酌别表海亭，潋滟吸空翠。霜风吹鸿鹄，草野簇车骑。日斜过云门，凌跨方半醉。垠崿乱叶滑，蹭蹬几欲坠。悬岩半遏面，绝涧黑无地。入险难遽止，眩运不敢视。层崖宿山家，坐久犹胆悸。居民畏马嘶，游子喜犬吠。汲远终夜喧，月斜人未睡。柴关见星稀，枕石馀藓腻。酒散身逾困，饥透食有味。忽闻炒椒巅，虎去失羸牸。阴森木石怪，惨冽霜露气。黎明转重崦，呀互急幽閟。缭绕天一线，陷日孤光细。嵌隙深且苍，白昼悲魍魅。过午才得水，饮漱解鞍憩。却是城西河，山间更清驶。弯环折䲔肠，诘曲乱之字。跋步重踆涉，深浅频揭厉。林开见石田，数顷牛角锐。淳俗久深居，见人但惊避。农妇帛缠头，应门耸高髻。破屋有村翁，无言但流涕。举鞭为抚摩，俾说山中事。都因七十堌，卤莽各称帝。实户三百万，食尽犹未弃。白骨与山齐，查牙谁与瘗。幸得脱齿颊，疮残馀一臂。年来立海州，遗噍更疲弊。边郡增仇敌，深山无子弟。闻此不忍闻，怆恍复�嚱。海岱称东秦，山河号十二。峡口吞穆陵，渤澥捲无棣。初从霸国后，往往逞凶猘。虢公死岩邑，恃制殆非计。祗为残民区，每起奸雄志。窟宅多龙蛇，桃源难避世。数日出修阻，川途渐平易。云梢见莱芜，孤城隐霾曀。回视青万叠，乾坤屹轩轾。穿出过徂徕，背转逾汶泗。泰山正面看，益见崇高势。目中好全齐，蒯生莫儿戏。为告慕容超，勿谓燕得岁。
静香亭二首
作者：郝经
朝代：元

南风吹绿满庭槐，门巷翛然绝点埃。红玉生烟尘世隔，锦帏遮日洞天开。莺知好客飞无语，蝶为新花去复来。好著生前无限酒，浩歌长醉乱霞堆。小山曲槛映回廊，别有一天深处藏。人物风流还似晋，衣冠儒雅尚如唐。四围红锦春风软，满地绿阴清昼长。坐久杳然忘世味，碧云高兴欲飞扬。
静香亭二首·其一
作者：郝经
朝代：元

南风吹绿满庭槐，门巷翛然绝点埃。红玉生烟尘世隔，锦帏遮日洞天开。莺知好客飞无语，蝶为新花去复来。好著生前无限酒，浩歌长醉乱霞堆。
静香亭二首·其二
作者：郝经
朝代：元

小山曲槛映回廊，别有一天深处藏。人物风流还似晋，衣冠儒雅尚如唐。四围红锦春风软，满地绿阴清昼长。坐久杳然忘世味，碧云高兴欲飞扬。
题杨之美尚书寄王运使守太原书后
作者：郝经
朝代：元

忆昔风尘暗两京，北门此日赖真卿。乾坤翻覆见忠节，臣子危亡置死生。一柱数年支大厦，孤军千里重长城。尺书便是中丞传，读者犹能感义声。
题汶阳王太师彦章庙
作者：郝经
朝代：元

不许乾坤属李唐，孤军直与决存亡。大梁仅得延三日，匹马犹能敌五王。谁意人间有冯道，幸因身后遇欧阳。千年豹死留皮在，破冢风云绕铁枪。
馆内幽怀
作者：郝经
朝代：元

狂花野蔓满疏篱，恨杀丝瓜结子稀。独立无言解蛛网，放他蝴蝶一双飞。
黄鹤楼
作者：郝经
朝代：元
体裁：古风

江汉天西倾，断岸蹙寒雪。石城踊高楼，瞰临势悬绝。云梦吞八九，沅湘在眉睫。层轩掩石镜，更欲压大别。千帆落山巅，万樯拥舟楫。中天卷晴岚，不与人世接。缥缈多飞仙，超摇有遗迹。前缶黄鹤来，重与添颜色。丹梯插青空，万丈生金碧。闻说吕洞宾，题诗满新壁。至今起香雾，怪字人不识。仙语龙蛇乱，醉墨江山湿。有时横长笛，吹落汉阳月。洞庭与彭蠡，一声勿穿彻。我方溷戎马，对面兵尘隔。焉能载酒上，云间觅仙客。当年秃发翁，几回唤李白。不见狂处士，亦为重嗟惜。高贤共长往，矫矫不可得。落日听江声，西风冷萧索。
龙德故宫怀古八首
作者：郝经
朝代：元

国是当时总是非，强将商鞅作皋夔。莫言天变浑无畏，不见雷轰党籍碑。蔡京奸计假荆公，绍述虽同事岂同。不向岭南消祸本，更从海上立奇功。人间未省有金国，地底唯知幸铁楼。忽见城头鹧鸪舞，卖花声断不胜愁。复国诛雠事岂难，背城借一据河山。汴梁更不回头望，直送汪黄到浙间。少康一旅便南奔，畀付英雄国可存。宗泽云亡李纲罢，衣冠不复到中原。却许邦昌为纪信，浑将秦桧作程婴。甘心江左成东晋，长使英雄气不平。金人不敢驻幽燕，刘豫犹令帝八年。若守汴梁和且战，关河一半尚能全。建炎新焰起江东，冤血青城尚几重。闽越两王还有后，天教太祖继高宗。
龙德故宫怀古八首·其一
作者：郝经
朝代：元

国是当时总是非，强将商鞅作皋夔。莫言天变浑无畏，不见雷轰党籍碑。
龙德故宫怀古八首·其七
作者：郝经
朝代：元

金人不敢驻幽燕，刘豫犹令帝八年。若守汴梁和且战，关河一半尚能全。
龙德故宫怀古八首·其三
作者：郝经
朝代：元

人间未省有金国，地底唯知幸铁楼。忽见城头鹧鸪舞，卖花声断不胜愁。
龙德故宫怀古八首·其二
作者：郝经
朝代：元

蔡京奸计假荆公，绍述虽同事岂同。不向岭南消祸本，更从海上立奇功。
龙德故宫怀古八首·其五
作者：郝经
朝代：元

少康一旅便南奔，畀付英雄国可存。宗泽云亡李纲罢，衣冠不复到中原。
龙德故宫怀古八首·其八
作者：郝经
朝代：元

建炎新焰起江东，冤血青城尚几重。闽越两王还有后，天教太祖继高宗。
龙德故宫怀古八首·其六
作者：郝经
朝代：元

却许邦昌为纪信，浑将秦桧作程婴。甘心江左成东晋，长使英雄气不平。
龙德故宫怀古八首·其四
作者：郝经
朝代：元

复国诛雠事岂难，背城借一据河山。汴梁更不回头望，直送汪黄到浙间。
清平乐·题碧梧苍石图
作者：郝贞
朝代：元

暮云飞断。潮落吴江岸。忆昔佳人愁思漫。那更楼头闻雁。此时有意还成。争知恼杀兰卿。画作碧梧苍石，至今图得风声。
题晏子庙
作者：郝采璘
朝代：元
体裁：古风

荒城隐残堞，老树回清湾。东有齐相丘，累累处高寒。谁知千载人，此地遗巾冠。图齐岂不雄，诈力唯偏安。四海兵纵横，奈尔狐裘閒。不有莘野资，王业诚间关。当年矮矮躯，气凌星斗间。存齐赖世卿，枉道羞申韩。忧民力忠恳，激世扬清湍。才术终有馀，雅俭谁能班。所恨尼溪封，昧圣亏璧完。犹能百世下，庙食罗豚肩。英魂渺何许，惨澹风烟残。繁华一清梦，变灭馀江山。寥寥今几世，往辙何当还。怀贤感益深，高歌历胶滩。
蟹
作者：郭䣘
朝代：元
体裁：古风

请君听说吴江蟹，除却吴江无处买。岂无郁州与上海，独许汾湖十分倍。筐如负笈行披铠，大者盈斗吁可怪。爬沙惊倒儿女骇，黄金填胸高块磊。十月尖脐更精彩，玻瓈玛瑙光璀璀。髓香骨脆味潇洒，坐令华堂厌烹宰。好办糟邱与醯醢，酝藉风流无不改，介夫佳传传千载。
早春湖上
作者：郭君彦
朝代：元
体裁：七言绝句

柳牙黄浅不胜春，沙暖泥香草色新。鸂鶒双飞湖水阔，相思愁杀倚阑人。
秋郊
作者：郭君彦
朝代：元
体裁：五言绝句

路穿黄叶林，马嘶秋色里。白鸟何处来，飞下野塘水。
西山道院
作者：郭君彦
朝代：元
体裁：五言律诗

幽居绝潇洒，深院鹿成群。山色开窗得，泉声隔竹闻。猿啼临水树，风送度溪云。客至浑无事，谈诗到夜分。
送泗州同知契世南赴任二首
作者：郭君彦
朝代：元
体裁：五言律诗

锦衣临泗水，仙境足吟哦。烟树连淮远，云山入雪多。济川功不小，经世意如何。会见沙堤上，春风响玉珂。
野寺晚景
作者：郭君彦
朝代：元
体裁：七言律诗

寺对清溪水绕关，冷然钟鼓翠微间。楼台无影日沉海，松桧有声风满山。猿啸石亭游客散，龙归云洞老僧閒。诗成一笑归来晚，独棹扁舟泛月还。
閒居春晚
作者：郭君彦
朝代：元
体裁：五言绝句

深巷绝行人，一鸟鸣高树。不知春色深，花落夜来雨。
三月十日寄了即休
作者：郭天锡
朝代：元

白水起寒雾，苍林腾湿烟。会心图已竟，假笔意难传。一悟空中色，相忘定外禅。裹茶来竹院，风雨落花前。
下隍朱氏竹山图
作者：郭天锡
朝代：元

凤台东南山万里，山人宴坐何从容。乾坤清气不可遏，一夜春雷起箨龙。诗家襟度蔚萧爽，百尺琅玕日应长。我欲驱车访此君，只恐山灵杜来往。
为僧作山水二首
作者：郭天锡
朝代：元

门有方袍客，图成水墨山。我非求肖似，汝亦爱幽閒。密树难分辨，高云任往还。行当绝世事，终老屋三间。有客被方袍，合爪前致辞。不独爱公画，仍复爱公诗。诗成纵意书，了此一段奇。世人称三绝，公胡不自知。我心了不知，晚岁聊嬉嬉。向来用世心，转首成弃遗。所嗟闻道晚，倏已双鬓丝。前贤去已远，来哲未可期。寓形宇宙间，伥伥欲何之。愿诲药石言，再拜真吾师。
为僧作山水二首·其一
作者：郭天锡
朝代：元

门有方袍客，图成水墨山。我非求肖似，汝亦爱幽閒。密树难分辨，高云任往还。行当绝世事，终老屋三间。
为僧作山水二首·其二
作者：郭天锡
朝代：元

有客被方袍，合爪前致辞。不独爱公画，仍复爱公诗。诗成纵意书，了此一段奇。世人称三绝，公胡不自知。我心了不知，晚岁聊嬉嬉。向来用世心，转首成弃遗。所嗟闻道晚，倏已双鬓丝。前贤去已远，来哲未可期。寓形宇宙间，伥伥欲何之。愿诲药石言，再拜真吾师。
元日登北固望金焦二山
作者：郭天锡
朝代：元

弟兄常共屋三间，元日登高北固山。江水拍堤知雪尽，晴风著面觉春还。新年且醉一杯酒，胜地同消半日閒。放目金焦天宇阔，暮云低处拥烟鬟。
元晖山
作者：郭天锡
朝代：元

灌木荫沧洲，閒云叠层巘。茅茨在咫尺，径路浑莫辨。王家玉印章，翰墨屹冠冕。怅望海岳庵，禾黍西风转。
句
作者：郭天锡
朝代：元

世人但解比龙眠，那知已出曹韩上。
唐摹兰亭墨迹
作者：郭天锡
朝代：元

神龙天子文皇孙，宝章小玺馀半痕。鸾飞离离舞秦云，龙惊荡荡跳天门。明光宫中春曦温，玉案卷舒娱至尊。六百馀年今幸存，小臣宁敢比玙璠。
夜宿山寺
作者：郭天锡
朝代：元

客行暂憩此禅林，路绕溪流石磴阴。山气入舟知夜久，雨声连树觉村深。寒添芋火增多事，风落灯花息妄心。忆与高僧宿灵鹫，月斜松顶一猿吟。
大年便面
作者：郭天锡
朝代：元

疏雨洒荷气，微凉生柳阴。閒亭不受暑，坐占清湖心。无客且罢棋，有风宜披襟。向来行路错，足底黄埃深。此意一领略，落日孤蝉吟。
客有蓄青玉荷盘色奇古檠杯作莲蓬下屈为柄上覆作盖盖十九点青质而紫章匠氏剜为莲房殆夺天巧故人元复初命不肖赋诗
作者：郭天锡
朝代：元

碧云亭亭水天永，翠盖翻风堕秋影。文姬团扇感初凉，露华乱落明珠冷。紫茎绿叶歌秋兰，涉江折得烟蓬还。前缘已被专房误，守宫血点犹斑斑。曲生邂逅誇奇特，倒卷沧溟供一吸。太华峰高归路遥，但觉满怀春拍拍。俗眼傲睨琉璃钟，金罍未用争誇雄。呜呼，古诗调高和者寡，拟唤杜陵醉中把。
宿焦山上方
作者：郭天锡
朝代：元

杨子江头风浪平，焦山寺里晚钟鸣。炉烟已断灯花落，唤起山僧看月明。
明妃曲
作者：郭天锡
朝代：元

君不见王昭君，家住子规啼处村。生来近住离骚国，悲歌慷慨恶离群。纫兰结茝佩蘅芷，芝泽颒面薇骨熏。瑶琴惯识《九歌》谱，怀感远道偏消魂。
普照寺楚山图
作者：郭天锡
朝代：元

白衣处士息群机，高阁登临送夕晖。吴地荒凉征马尽，楚山空阔断鸿飞。画间塔影来朱户，月落钟声隐翠微。直下先人敝庐在，暮年莲社得相依。
李升林泉高隐图
作者：郭天锡
朝代：元

为厌繁华爱好山，幽栖赢得此身閒。生平已足林泉兴，留取高名满世间。
次韵袁通甫
作者：郭天锡
朝代：元

晚风索索酒初醒，岩桂花开香满庭。掩书不读亦不寐，明暗一灯如露萤。
游焦山
作者：郭天锡
朝代：元

砥柱中流障北溟，海门对势两峰青。鹤归幽窦玄烟冷，龙卷□江树石腥。为尔欲招莲社侣，嗟余久负草堂灵。坡翁纶老之何处？西日荒寒照野亭。
营丘江山招隐图
作者：郭天锡
朝代：元

健枝无冗笔，树外来江山。洲渚芦荻空，斜阳澹烟鬟。归鞍倦危桥，短篷止荒湾。业渔古云乐，宁论晋宋间。菰米莼菜羹，妻儿有馀閒。坐令王李辈，濡毫破天悭。展玩不去手，绿阴掩柴关。浩歌沧浪辞，濯我尘土颜。悠悠江湖梦，隐者招不还。
赠笔工范君用
作者：郭天锡
朝代：元

光分顾兔一毫芒，遍洒春分翰墨场。得趣妙从看剑舞，全身功贵善刀藏。梦花不羡雕虫巧，试草曾供倚马忙。昨过山僧馀习在，小书红叶拭新霜。
赵千里小景
作者：郭天锡
朝代：元

鸲鹆喧柳阴，生鹅乐清泚。竹风递荷气，长夏凉如水。王孙翰墨仙，丹青绝纨绮。何当著幽人，艇子沙头舣。
赵子昂人马图
作者：郭天锡
朝代：元

平生我亦有马癖，曾向画图求象龙。曹韩已化伯时远，昂翁笔底写追风。
送乐伯善赴都三首
作者：郭天锡
朝代：元

石磴云昏笋蕨香，江城花落燕莺忙。黄金台高地形耸，白玉堂深春日长。之子显擢神所与，吾道将亨民小康。临行握手出软语，东邻夜雨淋槽床。燕赵感慨鼓侠气，江湖摇落嗟虚华。艰危历尽为忧国，事业无成非恋家。江光隐现鱼龙窟，云海苍茫鸥鹭沙。桃花水长三月暮，片帆挟雨飞天涯。篆籀堆床窥逸迹，歌诗到耳遗古音。岁华正似阮孚屐，世事真成昭氏琴。剪毛肥羊快一饱，泛驾骏骨轻千金。暄风拂帽春衫薄，小憩官墙杨柳阴。
送乐伯善赴都三首·其一
作者：郭天锡
朝代：元

石磴云昏笋蕨香，江城花落燕莺忙。黄金台高地形耸，白玉堂深春日长。之子显擢神所与，吾道将亨民小康。临行握手出软语，东邻夜雨淋槽床。
送乐伯善赴都三首·其三
作者：郭天锡
朝代：元

篆籀堆床窥逸迹，歌诗到耳遗古音。岁华正似阮孚屐，世事真成昭氏琴。剪毛肥羊快一饱，泛驾骏骨轻千金。暄风拂帽春衫薄，小憩官墙杨柳阴。
送乐伯善赴都三首·其二
作者：郭天锡
朝代：元

燕赵感慨鼓侠气，江湖摇落嗟虚华。艰危历尽为忧国，事业无成非恋家。江光隐现鱼龙窟，云海苍茫鸥鹭沙。桃花水长三月暮，片帆挟雨飞天涯。
题宋春卿城市山林
作者：郭天锡
朝代：元

功名身外聊复尔，丘壑胸中实过之。盘谷寿康怀李愿，辋川潇洒友王维。何人使气铁如意，老子放怀金屈卮。市井收声良夜永，竹风杉月乱书帷。
题米南宫像
作者：郭天锡
朝代：元

海岳庵空骨已仙，风神超迈画中传。凌云健笔飞光怪，不顾人间唤米颠。
题雷雨护婴图
作者：郭天锡
朝代：元

轰雷欲破山，急雨撼坤轴。母兮抱儿归，掩耳趋茅屋。画师巧为此，村景了在目。一时似可惊，四郊想沾足。明朝雨霁还复来，平畴却看秧针绿。
题高尚书秋山暮霭图
作者：郭天锡
朝代：元

远树含空烟，群峰缄积翠。离离雁外樯，落日来天际。高侯丘壑心，点墨悟三昧。我欲画沧洲，昼长枕篷睡。
龚翠岩天马图
作者：郭天锡
朝代：元

髯龚画马师曹霸，相见开元天宝年。水满曲江春草碧，何知蜀栈上青天。
百香诗 其一 琴
作者：郭居敬
朝代：元

高山影里希音远，流水声中古调长。可惜世无钟子期，焦桐空带爨烟香。
百香诗 其一百 雪
作者：郭居敬
朝代：元
体裁：七言绝句

万里遥山翠色藏，玉为茅舍粉为墙。无端堆积前村里，减却梅花一半香。
百香诗 其一百一 月
作者：郭居敬
朝代：元
体裁：七言绝句

天上嫦娥试晚妆，团团一镜照清光。蟾宫果有长生药，乞与诗人一粒香。
百香诗 其七 砚
作者：郭居敬
朝代：元

买得昆山玉一方，吟边磨琢岁华长。夜来宝匣忘收闭，一点飞红清墨香。
百香诗 其七十 斗草
作者：郭居敬
朝代：元

采采奇芳映绣裳，三三五五蹈青阳。全筹赢得金钗去，一路春风语笑香。
百香诗 其七十一 苍苔
作者：郭居敬
朝代：元

土花著雨自苍苍，渐染新痕上画廊。好是东风三月暮，落红绣出翠纹香。
百香诗 其七十七 夜雨
作者：郭居敬
朝代：元

梦断瑶台夜未央，檐声滴滴下空廊。杏园明月堪惆怅，零落燕胎满地香。
百香诗 其七十三 水
作者：郭居敬
朝代：元

粼粼鸭绿飏清光，日夜朝来有底忙。好有金鳞乘浪暖，桃花流出禹门香。
百香诗 其七十九 春宵
作者：郭居敬
朝代：元

瑶台深处引壶觞，一刻千金玉漏长。醉倚东风眠未得，满庭明月浸花香。
百香诗 其七十二 萍
作者：郭居敬
朝代：元

柳花飞雪落寒塘，幻出浮生泛水光。好与三千汉宫女，晓妆齐贴翠钿香。
百香诗 其七十五 香炉石
作者：郭居敬
朝代：元

不学金猊置画堂，仙家顿放水中央。寒烟漠漠霜风里，只□梅花一瓣香。
百香诗 其七十八 春游
作者：郭居敬
朝代：元

傍柳随花笑几场，管弦声里度韶光。尘随金勒□□细，风飏罗衣缕缕香。
百香诗 其七十六 题缺
作者：郭居敬
朝代：元

一规蟾魄出天汉，万里山河一色光。笑饮西楼清不寐，玉杯影里桂花香。
百香诗 其七十四 露
作者：郭居敬
朝代：元

酥润花枝垂苑囿，珠生荷叶满池塘。金人掌上秋宵冷，留与君王饮玉香。
百香诗 其三 书
作者：郭居敬
朝代：元

退笔成堆可冢藏，半生辛苦学钟王。君看窗外寒池水，暖日浓薰气墨香。
百香诗 其三十 橄榄
作者：郭居敬
朝代：元

纷纷青果荔枝乡，八月寒风九月霜。莫怪渔樵轻弃掷，未知回味齿牙香。
百香诗 其三十一 槟榔
作者：郭居敬
朝代：元

南海单传辟瘴方，朝朝咀嚼润枯肠。绿藤翠叶明人眼，白玉盘中玛瑙香。
百香诗 其三十七 蔷薇
作者：郭居敬
朝代：元

亭亭画架倚东墙，叶引芳条近绿杨。帘额低垂春昼永，一庭红雪暖气香。
百香诗 其三十三 酒
作者：郭居敬
朝代：元

江头杜老典衣醉，垆畔吴姬唤客尝。拍拍满怀春意足，真珠红滴小槽香。
百香诗 其三十九 梨花
作者：郭居敬
朝代：元

皎如玉树出雕墙，好举清樽为洗妆。寂寞一枝春雨里，马嵬坡下返魂香。
百香诗 其三十二 茶
作者：郭居敬
朝代：元

东风买勇武夷乡，抽出先春第一枪。战退眠魔无避处，瓦瓯汹涌雪涛香。
百香诗 其三十五 芍药
作者：郭居敬
朝代：元

红灯烁烁映春光，绿叶团团近画廊。青琐仙郎一题品，至今翰墨尚遗香。
百香诗 其三十八 木香
作者：郭居敬
朝代：元

细细鳞鳞引蔓长，暖风帘幕燕飞忙。吟边多谢司花女，新织一机黄锦香。
百香诗 其三十六 海棠
作者：郭居敬
朝代：元

高烧银烛照红妆，不与花神入睡乡。外酒未醒春思重，君王带笑坐沉香。
百香诗 其三十四 牡丹
作者：郭居敬
朝代：元

千古芳名出洛阳，身居花国合称王。玉栏干外东风软，日映红云一朵香。
百香诗 其九 洗砚
作者：郭居敬
朝代：元

石丈经旬卧笔床，紫云涤净玉生光。烟波流入长江去，薰透鱼龙国里香。
百香诗 其九十 曲
作者：郭居敬
朝代：元

十八燕姬宫样妆，缓歌金缕宴华堂。桃花扇底春风暖，一点梁尘落酒香。
百香诗 其九十一 美人
作者：郭居敬
朝代：元

雪作春衣霞作裳，远山淡淡浸波光。绿窗睡起新梳掠，斜插梅花一剪香。
百香诗 其九十七 樵
作者：郭居敬
朝代：元

清晨腰斧白云乡，山路萧萧落叶黄。折得梅花皈去晚，担头斜插一枝香。
百香诗 其九十三 泪
作者：郭居敬
朝代：元

独坐纱窗别恨长，几回偷滴断鸾肠。黄昏门掩梨花雨，界破残妆一线香。
百香诗 其九十九 花
作者：郭居敬
朝代：元

花底经论孰主张，千红万紫竞低昂。洛阳城里春三月，薰透东风处处香。
百香诗 其九十二 贫女
作者：郭居敬
朝代：元

寂历蓬门春日长，奉姑辛苦事蚕桑。自甘镜里冰霜影，不带人间脂粉香。
百香诗 其九十五 牧
作者：郭居敬
朝代：元

自裁竹笛取宫商，牛背闲吹过夕阳。几度草坡春梦觉，满身带得野花香。
百香诗 其九十八 风
作者：郭居敬
朝代：元

扫除炎暑作清凉，意气飘飘远奉扬。几度广寒宫里过，桂花吹动满天香。
百香诗 其九十六 渔
作者：郭居敬
朝代：元

小小扁舟一叶长，平生活计水云乡。夜寒独拥蓑衣睡，风送溪花入梦香。
百香诗 其九十四 农
作者：郭居敬
朝代：元

一年生计一春忙，男力锄禾女采桑。粒粒盘中云子白，丝丝机上雪纨香。
百香诗 其二 棋
作者：郭居敬
朝代：元

柳荫深深日正长，不知谁向静中忙。几回落于晴窗午，吟梦惊回春草香。
百香诗 其二十 龙
作者：郭居敬
朝代：元

天渊上下任行藏，岁旱为霖泽八荒。领下珠光金甲冷，潭心日暖玉涎香。
百香诗 其二十一 马
作者：郭居敬
朝代：元

龙池飞去快腾骧，上应房星一点光。千里归来天未晚，满身云湿五花香。
百香诗 其二十七 蜂
作者：郭居敬
朝代：元

日暖西园队队忙，闲随胡蝶度邻墙。几回飞向吟窗过，花外风来带蜜香。
百香诗 其二十三 雁
作者：郭居敬
朝代：元

万里云衢羽□长，寒潭影落两三行。江南满目烟波阔，处处西风菰米香。
百香诗 其二十九 李
作者：郭居敬
朝代：元

绿阴亭上午风凉，旋摘枝头荐酒觞。颗颗登盘青玉瑩，金盆沉浸井泉香。
百香诗 其二十九 李
作者：郭居敬
朝代：元
体裁：七言绝句

绿阴亭上午风凉，旋摘枝头荐酒觞。颗颗登盘青玉莹，金盆沉浸井泉香。
百香诗 其二十二 鱼
作者：郭居敬
朝代：元

同队嬉游一镜塘，往来戏弄碧波光。不知谁洗芸窗砚，吞得胸中墨水香。
百香诗 其二十五 燕
作者：郭居敬
朝代：元

阴落东风又海棠，重来营垒语雕梁。小池水涨芹芽知，衔得春泥一点香。
百香诗 其二十八 瓜
作者：郭居敬
朝代：元

西域星槎远取将，青门五色想难方。金刀切落水花冷，沁透相如渴脉香。
百香诗 其二十六 蝶
作者：郭居敬
朝代：元

东风花国是吾乡，一点春心日日忙。昨夜牡丹丛里宿，满庭风露梦魂香。
百香诗 其二十四 莺
作者：郭居敬
朝代：元

宛转歌喉春昼长，高迁乔木占风光。朝来飞入花深处，露滴金衣点点香。
百香诗 其五 画
作者：郭居敬
朝代：元

流水无声空浩渺，远山有色甚微茫。毫端别有春风处，倚竹梅花带月香。
百香诗 其五十 荼醾
作者：郭居敬
朝代：元

问酒村中酣雨意，题诗园里闹晴光。绿纱捻作柔条细，绛蜡融成艳蕾香。
百香诗 其五十一 山兰
作者：郭居敬
朝代：元

棱棱剑叶翠尖长，生长云根野水傍。一点骚魂清万古，山灵未许閟幽香。
百香诗 其五十七 白牡丹
作者：郭居敬
朝代：元

风暖瑶亭春昼长，天然国色异群芳。广寒宫里嫦娥面，肯□燕脂半点香。
百香诗 其五十三 见梅
作者：郭居敬
朝代：元

铁枝列戟出苔墙，玉蕊含春破晓霜。如是朝来吟案上，寒风一点入诗香。
百香诗 其五十九 红梅
作者：郭居敬
朝代：元

雪里相逢笑一场，淡妆不爱爱浓妆。时人只羡朱颜好，不道春风减却香。
百香诗 其五十二 采莲
作者：郭居敬
朝代：元

小小兰舟载艳妆，琵琶声里水风凉。玉纤折断红云朵，日暮归来满袖香。
百香诗 其五十五 红梨花
作者：郭居敬
朝代：元

不分沉香睡海棠，也来涂抹入时妆。樽前且对红裙醉，诗底休吟白雪香。
百香诗 其五十八 墨梅
作者：郭居敬
朝代：元

玉骨冰肌压众芳，鹅溪半幅贮春光。黄昏月淡霜风紧，只欠窗前影与香。
百香诗 其五十六 白芙蓉
作者：郭居敬
朝代：元

金井梧桐一叶黄，亭亭玉树映秋光。马嵬坡下人千古，幻出当时粉面香。
百香诗 其五十四 芙蓉
作者：郭居敬
朝代：元

妆点秋容出粉墙，碧云四畔拥花房。真妃酒困胭脂重，织女机寒蜀锦香。
百香诗 其八 纸
作者：郭居敬
朝代：元

赋就三都穷价直，楼修五凤擅文章。都缘白似梅花好，写出新吟字字香。
百香诗 其八十 春晚
作者：郭居敬
朝代：元

绿叶分阴覆画廊，西园雨后蝶蜂忙。千红万紫消磨尽，犹有荼醾一注香。
百香诗 其八十一 春晚
作者：郭居敬
朝代：元

樽前一醉绮罗乡，杜宇声中几断肠。燕蹴飞花红雨落，马嘶芳草绿云香。
百香诗 其八十七 冬夜
作者：郭居敬
朝代：元

读遍南华夜更长，竹炉火暖酒如汤。一时诗思清人骨，窗外梅花浸月香。
百香诗 其八十三 夏
作者：郭居敬
朝代：元

炎炎红镜出东方，绿树阴浓白昼长。山酒一樽棋一局，好风隔竹度茶香。
百香诗 其八十九 诗
作者：郭居敬
朝代：元

呕出心肝只恁狂，清风明月满奚囊。他年会遇君王颜，题在金屏家家香。
百香诗 其八十二 初夏
作者：郭居敬
朝代：元

深院沉沉午漏长，画栏西畔看鸳鸯。小池水满薰风细，已有新荷一叶香。
百香诗 其八十五 冬暖
作者：郭居敬
朝代：元

一冬天气暖无霜，欹枕山楼客□乡。睡又不成吟又懒，溪风吹送野梅香。
百香诗 其八十八 山行
作者：郭居敬
朝代：元

一径逶迤碧草长，短筇随处看岚光。春风颇解诗人意，时送幽花一阵香。
百香诗 其八十六 山庄夜
作者：郭居敬
朝代：元

寂寂蓬门雪夜长，一炉柴火辟寒光。果盆饤蔟山橙小，瓦瓮新篘浊酒香。
百香诗 其八十四 秋
作者：郭居敬
朝代：元

半痕淡月弄清光，几信微风合嫩凉。菊圃未开三径艳，桂林先放一枝香。
百香诗 其六 墨
作者：郭居敬
朝代：元

十八公生万仞岗，灰心火月利文房。陶泓池畔玄云起，犹带徂徕风雪香。
百香诗 其六十 樱桃花
作者：郭居敬
朝代：元

霜叶枯枝未退黄，繁开满树动春阳。碧纱窗外移红影，暖日薰人鼻观香。
百香诗 其六十一 松
作者：郭居敬
朝代：元

岁晚山空伯仲行，梅花洁白竹青苍。冰霜节操凌云气，肯授秦封雨露香。
百香诗 其六十七 花影
作者：郭居敬
朝代：元

月来花底弄清光，半上窗纱半短墙。宴坐瑶台春夜永，看来端的胜花香。
百香诗 其六十三 梅
作者：郭居敬
朝代：元

美玉精神鹤膝长，冰霜国里破天荒。魁名且占群芳上，异日调和鼎鼐香。
百香诗 其六十九 草
作者：郭居敬
朝代：元

毡似青青带似长，丛丛秀色泛烟光。春风吹醒西堂梦，留得诗名万古香。
百香诗 其六十二 竹
作者：郭居敬
朝代：元

清似夷齐立首阳，平生高卧傲风霜。若教汗简修青史，多少人留姓字香。
百香诗 其六十五 剪彩花
作者：郭居敬
朝代：元

剪彩为花花异常，枝枝点缀作春光。都缘不惹闲蜂蝶，胜似浮花浪蕊香。
百香诗 其六十八 红叶
作者：郭居敬
朝代：元

满林碎锦染新霜，几片飞来入画廊。曾与深宫寄愁怨，御沟流出一联香。
百香诗 其六十六 灯花
作者：郭居敬
朝代：元

开时浑不待春光，一蕊银釭冷焰长。檐影无风深处静，不愁蜂蝶暗偷香。
百香诗 其六十四 白菊
作者：郭居敬
朝代：元

西风夹雪过南荒，欲落东篱深处藏。谁料朝来三径里，花神幻化作秋香。
百香诗 其十 扇
作者：郭居敬
朝代：元

一片齐纨白似霜，团团明月出东方。池亭宴坐轻摇处，引得荷风掠面香。
百香诗 其十一 剪刀
作者：郭居敬
朝代：元

双股尖齐燕尾长，良工磨削白如霜。晓庭剪断梨花□，带得一些春露香。
百香诗 其十七 酒帘
作者：郭居敬
朝代：元

勾引游人入醉乡，风中摇曳自飞忙。一竿斜出高楼外，大字矜夸竹叶香。
百香诗 其十三 笛
作者：郭居敬
朝代：元

蕲竹新栽尺许长，月明三弄据胡床。一声风引云端去，吹落梅花只欠香。
百香诗 其十九 粉
作者：郭居敬
朝代：元

清如翡翠帘前雪，白似鸳鸯瓦上霜。镜里妆成花□艳，指尖勾破玉生香。
百香诗 其十二 渔舟
作者：郭居敬
朝代：元

一棹翩翩活计长，五湖四海是家乡。朝来撑出柳阴去，冲落江花带雨香。
百香诗 其十五 烛
作者：郭居敬
朝代：元

红影摇摇白玉堂，寸心只愿照逃亡。翰林记得皈来晚，荣赐金莲一炬香。
百香诗 其十八 胭脂
作者：郭居敬
朝代：元

燕赵佳人独擅场，临鸾梳掠细端相。歌唇点破樱珠艳，笑脸□开杏蕊香。
百香诗 其十六 镜
作者：郭居敬
朝代：元

百炼千磨日色光，世间妍丑不韬藏。含章檐下东风里，曾照梅花五出香。
百香诗 其十四 灯
作者：郭居敬
朝代：元

院宇沉沉秋气凉，重帘低下护清光。夜深忽报书生喜，红绽釭花一蕊香。
百香诗 其四 笔
作者：郭居敬
朝代：元

梯云来自广寒乡，拔后霜毫锐似铓。留与谪仙题品用，沉香亭北牡丹香。
百香诗 其四十 桃花
作者：郭居敬
朝代：元

蜂蝶纷纷过短墙，千枝万蕊占年芳。仙花自与凡花别，流出武陵春水香。
百香诗 其四十一 柳花
作者：郭居敬
朝代：元

雪落纷纷莫比方，吟边输与谢家娘。春春三月金陵市，可爱春风满店香。
百香诗 其四十七 茉莉
作者：郭居敬
朝代：元

满畦清气逼炎荒，翠叶参差玉蕊光。平夜纱厨凉似水，薰人吟梦不胜香。
百香诗 其四十三 莲花
作者：郭居敬
朝代：元

源头活水满方塘，净植亭亭异众芳。世上已无周茂叔，不知今日为谁香。
百香诗 其四十九 荷钱
作者：郭居敬
朝代：元

团团万选贴波光，个个天成胜孔方。买断西湖风与月，更无铜臭只闻香。
百香诗 其四十二 真珠花
作者：郭居敬
朝代：元

颗颗铺排翠叶光，春回合浦价难量。晓来三□花间露，犹带鲛人泣泪香。
百香诗 其四十五 木犀
作者：郭居敬
朝代：元

荷芰衰零菊未黄，婆娑一树影蟾光。春园红紫知多少，无比西风半点香。
百香诗 其四十八 柳眉
作者：郭居敬
朝代：元

东风蕴藉学张良，画出章台翠叶长。好看晓烟轻湿处，胜如镜里麝煤香。
百香诗 其四十六 菊花
作者：郭居敬
朝代：元

楚臣孤苦空醒眼，晋令疏狂已醉乡。除却两翁知己外，只今谁复爱秋香。
百香诗 其四十四 桂花
作者：郭居敬
朝代：元

谁剪仙花四出黄，枝枝叶叶翠交相。世人若把黄金比，只恐黄金不解香。
西湖竹枝词二首
作者：郭庸
朝代：元

日落平湖艇子迟，岸花汀草伴人归。鸳鸯惊散东西去，唯有蜻蜓蛱蝶飞。流光昨日又今朝，犹忆当年醉六桥。金鹊翠蕤纷在眼，生红七尺系郎腰。
西湖竹枝词二首·其一
作者：郭庸
朝代：元

日落平湖艇子迟，岸花汀草伴人归。鸳鸯惊散东西去，唯有蜻蜓蛱蝶飞。
西湖竹枝词二首·其二
作者：郭庸
朝代：元

流光昨日又今朝，犹忆当年醉六桥。金鹊翠蕤纷在眼，生红七尺系郎腰。
骊山
作者：郭思
朝代：元
体裁：七言律诗

春风跃马上骊山，山到平巅得景宽。地迥远帆知渭水，天晴高塔见长安。缭垣缺处桃花闹，辇路湾头草色寒。多少繁华留恨事，不堪卮酒一悲酸。
从军
作者：郭昂
朝代：元

祆氛惨白昼，天狼窥紫微。世故人心迫，秋高战马肥。乾坤增肃气，鼓角壮神威。刁斗凄风急，貔貅白羽挥。陈云愁不散，边月澹无辉。烽火千山起，炊烟万灶稀。兽踪惊远伏，鸟影避营飞。雷电奔长檄，旌旗拥戟闱。八风观世应，六甲秘天机。社稷悲雄剑，肝肠快铁衣。楼船功可继，铜柱愿常违。谈笑一时了，轩昂满意归。太平方有象，圣德自徽徽。
偶感
作者：郭昂
朝代：元

满眼黄尘兴已阑，闭门高卧且加餐。一灯儿女团圞易，千古风云际会难。檐外日暄扪虱坐，庭前月出举杯看。翠藤尽著参天长，不与孤松并岁寒。
呈董相
作者：郭昂
朝代：元

砥柱东南海一方，春雷隐隐震豺狼。彩旗猎日开晴雪，画戟森香照晓霜。西土山河如虎踞，南淮风景入鹰杨。棣华满眼春光好，尽带钧天雨露香。
坐黄冈广福禅房
作者：郭昂
朝代：元
体裁：五言律诗

爱此禅栖静，清凉境自偏。诧人拳怪树，留客笑幽莲。草暖蛙喧夏，林昏鸟梦烟。风尘吾未免，兀坐愧安禅。
坐黄岡廣福禪房
作者：郭昂
朝代：元

愛此禪栖靜，清凉境自偏。
詫人拳怪樹，留客笑幽蓮。
草暖蛙喧夏，林昏鳥夢烟。
風塵吾未免，兀坐愧安禪。
客燕
作者：郭昂
朝代：元

昨夜乡关入梦遥，月明魂断更难招。鬓边白发愁能种，囊里黄金日易销。尺璧自惭投暗室，前涂何处是青霄。龙沙见说难容客，八月尖风彻敝貂。
寄张九万户
作者：郭昂
朝代：元

三楚人惊挠击频，两淮形势壮分屯。秋风鼓角悲蛇阵，落日旌旗拥戟门。谈麈夜摇山月白，剑光晴照海涛浑。与谁共挽银河水，一洗中原战血痕。
寓潭水院寄王鼎臣
作者：郭昂
朝代：元

落魄猖狂久陆沈，蛮金散尽力难任。魂摇漳水云烟阔，肠断燕台草树深。朽索谩羁千里马，樊笼空锁九皋禽。薰风一夜招提梦，明月关山处处心。
开州卜居
作者：郭昂
朝代：元

旋买耕牛卖宝刀，草庐新结近东皋。贫无官府心常乐，閒为交亲菜自薅。卧虎城危斜日映，洪洋山浅白云高。蹇驴不怕傍人笑，时趁黄鸡醉浊醪。
杜季明
作者：郭昂
朝代：元

白发刁搔五十馀，也随时宦觅新除。功名未了床头剑，活计空存架上书。虫臂敢劳私造化，獐头深愧强趑趄。春风但假吹嘘力，早趁花期到敝庐。
过桃川宫
作者：郭昂
朝代：元

桃花流水五云间，咫尺仙凡隔往还。白鹤不来华表在，翠鸾飞去玉箫閒。战尘满眼何时了，云驾无由得暂攀。六载苦辛谁与问，瘴烟空染鬓毛斑。
句
作者：郭正平
朝代：元

灞桥柳絮人千里，楚泽芦花水半扉。身卧不知云子白，气酣聊作木奴酸。
潞公轩
作者：郭西野
朝代：元
体裁：七言绝句

岸断滩平水乱流，烟林簇簇点沙洲。小轩疏雨留人住，饱看云山一带秋。
梅花集句
作者：郭豫亨
朝代：元

水沈为骨玉为肌，好处曾临阿母池。雪后园林应有恨，篱边屋角立多时。早开却被嫣红妒，未落先愁玉笛吹。要识此花奇绝处，满窗唯有月明知。刻玉雕琼作小葩，湿云黯澹雪横斜。半开半落缘谁事，和影和香属我家。数抹晚霞怜野笛，一泓流水度寒沙。吟边苦思无佳句，立尽斜阳数过鸦。黯澹江天雪欲飞，屋檐斜入一枝低。禽翻竹叶霜初下，春在花梢日未西。晚岁风霜从冷澹，小园烟景正凄迷。平生惯是思梅苦，多谢诗翁为品题。天寒落日澹孤村，占断风情向小园。翠羽啼花追昔梦，缟衣和雨立黄昏。藓厓直上双飞屣，茅店惊寒半掩门。忆得去年风雪里，江南石上对洼尊。踏破溪边一径苔，与寻陈迹久徘徊。云漫陇树魂应断，风静寒塘花正开。只恐好枝为雪压，留看瘦影上窗来。花前独立无人会，谩使诗肠日九回。雪后相看意更深，谩将一朵插铜瓶。人生此乐须天赋，岁晚知心唯月明。白鹤未归春已老，危阑倚遍酒初醒。逋仙只说香和影，不是诗家莫浪评。勾引春情出苑墙，无人知处忽然香。愁连粉艳飘歌席，亦要天花作道场。风约暗香临浅水，月明疏影媚寒塘。浣花溪上堪惆怅，可是无心赋海棠。貌楛神泽骨槎牙，萧索东风两鬓华。甘与雪霜同冷澹，醉看参月半横斜。溪山冷落泥三尺，水竹参差屋数家。自笑自吟还自得，案头摇落小瓶花。榾柮炉寒砚欲冰，舍南舍北雪犹存。旋催妆额添宫样，静爱寒香扑酒樽。两岸严风吹玉树，一湾流水护柴门。閒中有意堪图画，溪上无人月一痕。半屋苍云冷不知，茅檐竹坞两幽奇。凝情金谷登楼日，依约华清出浴时。陇月定知今夕恨，春风摇动故人思。绿杨解语应相笑，雪里开花恐是迟。满地飘零更断肠，恐随春梦去飞扬。柳摇台榭东风软，花扑玉缸春酒香。驿使不来羌管歇，燕钗初试汉宫妆。巡檐说尽心期事，几度凭阑到夕阳。湖山摇落岁方悲，自恐冰容不入时。但笑红芳誇艳冶，浑将绛雪点寒枝。桥边野水通渔路，城外春风吹酒旗。正似美人初醉著，澹妆浓抹总相宜。
梅花集句·其一
作者：郭豫亨
朝代：元

水沈为骨玉为肌，好处曾临阿母池。雪后园林应有恨，篱边屋角立多时。早开却被嫣红妒，未落先愁玉笛吹。要识此花奇绝处，满窗唯有月明知。
梅花集句·其七
作者：郭豫亨
朝代：元

勾引春情出苑墙，无人知处忽然香。愁连粉艳飘歌席，亦要天花作道场。风约暗香临浅水，月明疏影媚寒塘。浣花溪上堪惆怅，可是无心赋海棠。
梅花集句·其三
作者：郭豫亨
朝代：元

黯澹江天雪欲飞，屋檐斜入一枝低。禽翻竹叶霜初下，春在花梢日未西。晚岁风霜从冷澹，小园烟景正凄迷。平生惯是思梅苦，多谢诗翁为品题。
梅花集句·其九
作者：郭豫亨
朝代：元

榾柮炉寒砚欲冰，舍南舍北雪犹存。旋催妆额添宫样，静爱寒香扑酒樽。两岸严风吹玉树，一湾流水护柴门。閒中有意堪图画，溪上无人月一痕。
梅花集句·其二
作者：郭豫亨
朝代：元

刻玉雕琼作小葩，湿云黯澹雪横斜。半开半落缘谁事，和影和香属我家。数抹晚霞怜野笛，一泓流水度寒沙。吟边苦思无佳句，立尽斜阳数过鸦。
梅花集句·其五
作者：郭豫亨
朝代：元

踏破溪边一径苔，与寻陈迹久徘徊。云漫陇树魂应断，风静寒塘花正开。只恐好枝为雪压，留看瘦影上窗来。花前独立无人会，谩使诗肠日九回。
梅花集句·其八
作者：郭豫亨
朝代：元

貌楛神泽骨槎牙，萧索东风两鬓华。甘与雪霜同冷澹，醉看参月半横斜。溪山冷落泥三尺，水竹参差屋数家。自笑自吟还自得，案头摇落小瓶花。
梅花集句·其六
作者：郭豫亨
朝代：元

雪后相看意更深，谩将一朵插铜瓶。人生此乐须天赋，岁晚知心唯月明。白鹤未归春已老，危阑倚遍酒初醒。逋仙只说香和影，不是诗家莫浪评。
梅花集句·其十
作者：郭豫亨
朝代：元

半屋苍云冷不知，茅檐竹坞两幽奇。凝情金谷登楼日，依约华清出浴时。陇月定知今夕恨，春风摇动故人思。绿杨解语应相笑，雪里开花恐是迟。
梅花集句·其十一
作者：郭豫亨
朝代：元

满地飘零更断肠，恐随春梦去飞扬。柳摇台榭东风软，花扑玉缸春酒香。驿使不来羌管歇，燕钗初试汉宫妆。巡檐说尽心期事，几度凭阑到夕阳。
梅花集句·其十二
作者：郭豫亨
朝代：元

湖山摇落岁方悲，自恐冰容不入时。但笑红芳誇艳冶，浑将绛雪点寒枝。桥边野水通渔路，城外春风吹酒旗。正似美人初醉著，澹妆浓抹总相宜。
梅花集句·其四
作者：郭豫亨
朝代：元

天寒落日澹孤村，占断风情向小园。翠羽啼花追昔梦，缟衣和雨立黄昏。藓厓直上双飞屣，茅店惊寒半掩门。忆得去年风雪里，江南石上对洼尊。
乱后谒母墓
作者：郭道卿
朝代：元

欲从泉下拜遗音，乱草及春零露侵。一抔荒山终岁土，百年贫子此生心。悲风动树嗟无死，高屺望云冻不沈。自是儒生多积戾，墓前带甲未全禁。
贺赵子昂初应召北上
作者：郭雷焕
朝代：元
体裁：七言律诗

锦绣心胸玉雪姿，伟人一出应明时。南邦诸老歌麟趾，北阙千官看凤仪。家世不随陵谷变，才名今动帝王知。正须箕子陈洪范，岂但羲之翰墨奇。
三月三日重游虎丘二首
作者：郭麟孙
朝代：元

三月三日天气好，一年一度虎丘游。枇杷岩下频呼酒，杨柳桥边旋系舟。春事固知欺白发，山灵元不厌清流。祇今觞咏成陈迹，何用兰亭俯仰愁。细雨霏霏不湿衣，山前山后乱莺飞。过桥春色绯桃树，临水人家白板扉。此地酒帘邀我醉，隔船箫鼓送人归。清游恐尽今朝乐，回首阊门又夕晖。
三月三日重游虎丘二首·其一
作者：郭麟孙
朝代：元

三月三日天气好，一年一度虎丘游。枇杷岩下频呼酒，杨柳桥边旋系舟。春事固知欺白发，山灵元不厌清流。祇今觞咏成陈迹，何用兰亭俯仰愁。
三月三日重游虎丘二首·其二
作者：郭麟孙
朝代：元

细雨霏霏不湿衣，山前山后乱莺飞。过桥春色绯桃树，临水人家白板扉。此地酒帘邀我醉，隔船箫鼓送人归。清游恐尽今朝乐，回首阊门又夕晖。
与龚子敬同赋
作者：郭麟孙
朝代：元

清游及新霁，缓步得嘉宾。古木寒泉寺，鸣鸠乳燕春。山行六七里，舟受两三人。总是曾经处，何须更问津。
再题水村图
作者：郭麟孙
朝代：元

分湖新卜筑，适与此词同。如今不是画，真在水村中。
游虎丘
作者：郭麟孙
朝代：元

海峰何从来，平地涌高岭。去城不七里，幻此幽绝境。芳游坐迟暮，无物惜馀景。树暗云岩深，花落春寺静。野草时有香，风絮淡无影。山行纷游人，金翠竞驰骋。朝来有爽气，此意独谁领？我来极登览，妙灵应自省。遥看青数尖，俯视绿万顷。逃禅问点石，试茗汲憨井。意行忘步滑，野坐怯衣冷。聊为无事饮，颇觉清昼永。藉草方醉眠，松风忽吹醒。
游虎丘
作者：郭麟孙
朝代：元

海峰何从来？平地涌高岭。
去城不七里，幻此幽绝境。
芳游坐迟暮，无物惜余景。
树暗云岩深，花落春寺静。
野草时有香，风絮淡无影。
山行纷游人，金翠竞驰聘。
朝来有爽气，此意独谁领？我来极登览，妙灵应自省。
遥看青数尖，俯视绿万顷。
逃禅问点石，试茗汲憨井。
意行忘步滑，野坐怯衣冷。
聊为无事饮，颇觉清昼永。
藉草方醉眠，松风忽吹醒。
题苏子瞻翰墨
作者：郭麟孙
朝代：元

山头崒嵂侵霄汉，片幅之间据其半。河水盘旋寒玉贯，云气濛濛中截断。峰峦回合平若接，山城嵯峨耸楼观。下有森森林木灌，隐约浮空露纤巘。沙平野旷征途远，行人凌竞马欲汗。天机满前呈烂熳，浓墨如新笔凌乱。浑沌凿空太极判，元气淋漓风雨散。若非定以范宽断，谁能展此奇手段。玉堂老仙重称赏，绝笔当为古之冠。牙签玉轴宜倒看，纵得千金慎勿换。老眼摩挲获珍玩，不敢留题只惊叹。
题赵子固兰蕙卷
作者：郭麟孙
朝代：元

写兰以左笔为难，此图笔笔皆向左。香风一夕从西来，数片湘云忽吹堕。天真满前呈烂熳，晴烟低叶分娿娜。紫茎缥缈散曾华，翠带交加藏侧朵。初观骇目若零乱，缔视凝神还帖妥。想翁落笔风雨疾，不待解衣盘薄裸。但觉书纸如书空，唯知有兰那有我。胸中所在皆众芳，变化纵横无不可。他人一二已云多，翁今能事一何夥。嗟予作画虽不能，知兰之趣亦颇颇。再观品题惊绝倒，照眼骊珠十六颗。清气袭人肌骨寒，手之不置行与坐。陶君珍重秘藏之，玉轴牙签善封裹。
题赵荣禄水村图
作者：郭麟孙
朝代：元

泽国净秋色，远山横夕烟。水田群雁起，芦渚一罾悬。林树几间屋，君家若个边。扁舟何日去，相伴白鸥眠。
题高尚书秋山暮霭图
作者：郭麟孙
朝代：元

长江万里流滔滔，风平如席静不涛。老枫疏柳澹云影，敧岸侧岛明秋毫。红尘一点飞不到，何人结屋江之皋。霜清水落沙屿出，芦叶瑟瑟鸿南翱。一峰崒嵂耸峨髻，俯视培嵝如儿曹。晴岚朝爽滴空翠，树林露沐滋流膏。心融造化意惨澹，笔挟风雨声萧骚。淋漓元气犹带湿，收拾万象无能逃。扶舆清淑聚胸次，固应独擅人间豪。未容小米诧能事，千古且说文昌高。世间神物不易得，牙签玉轴归时髦。我来坐窗疲不遨，展卷顿觉舒郁陶。何烦蜡屐跻攀劳，崦西小红寻野桃。
龚子敬同游桃花坞赵中时适至
作者：郭麟孙
朝代：元

麦光晓郭摇香浪，花气浮空散紫霞。小院碧桃留客醉，隔林修竹又谁家。清明过了春将暮，浊酒倾残日又斜。一笑相逢诚不易，人生看得几韶华。
游山谷寺
作者：鄂伦图
朝代：元
体裁：七言律诗

春风重到野人原，修竹桃花尚俨然。高塔已空多劫梦，清溪犹说昔时襌。鹤知避席归华表，龙爱听经出石泉。寄与宿云莫轻去，岩前草树绿无边。
倘秀才·積書與子孫未必盡收，積金與子孫未必盡守，我勸你莫與兒孫作
作者：鄧學可
朝代：元

馬牛。恰雲生山勢巧，早霜降水痕收，怎熬他烏飛兔走。
呆古朵·休言堯舜和桀紂，都不如郝孫譚馬丘劉。他每是文中子門徒，亢
作者：鄧學可
朝代：元

倉志友。休說為吏道的張平叔，做煙月的劉行首。若不是闡全真的王祖師，拿不著打輪的馬半州。
太平年·漢鍾離原是個帥首，藍采和本是個排優，懸壺翁本不曾去沽油，
作者：鄧學可
朝代：元

鐵柺李險燒了屍首，賀蘭仙引定曹國舅，韓湘子會造逡巡酒。呂洞賓三醉岳陽樓，度了數千年的綠柳。
正宮·端正好樂道
作者：鄧學可
朝代：元

撇罷了是和非，拂掉了爭和鬥，把心猿意馬牢收。舞西風兩葉寬袍袖，看日月搬昏晝。
滾繡球·千家飯足可週，百結衣不害羞。問甚麼破設設歇著皮肉，傲人間
作者：鄧學可
朝代：元

伯子公侯。閒遙遙唱些道情，醉醺醺打個稽首，抄化些剩湯殘酒，咱這愚鼓簡子便是行頭。今朝有酒今朝醉，明日無錢明日求，散誕無憂。
滾繡球·恰見元宵燈挑在手，又早清明至門插柳。正修禊傳觴流曲，不覺
作者：鄧學可
朝代：元

擊鼉鼓競渡龍舟。恰才七月七，又早是九月九，咱能夠幾番價歡喜廝守？都在煩惱中過了春秋。你子見紛紛世事隨緣過，都不願急急光陰似水流，白了人頭。
隨煞·休言功行何時就，誰道玄門不可投？人我場中枉馳驟，苦海波中早
作者：鄧學可
朝代：元

回首。說甚麼四大神遊，三島十洲。這神仙隱跡埋名，敢只在目前走。
三·穩乘著三更月底鸞聲往，高馭著萬里風頭鶴背霜。五嶽十洲，洞天福
作者：鄧玉賓
朝代：元

方丈蓬萊，簫鼓笙簧。動著俺這仙人家的樂音，朝玉闕拜虛皇。
上小樓·寢食處珠圍翠繞，行踏處白牙高纛。蔭子封妻，五花官誥。若一
作者：鄧玉賓
朝代：元

朝，犯制條，兇星來照，一霎兒早不知消耗。
上馬嬌·身段兒直，掖樣兒嬌，挺拖更妖嬈。你看他拐兒扇尖兒挑舌兒哨。
作者：鄧玉賓
朝代：元

子弟敲，騰的將範兒挑。
中呂·粉蝶兒
作者：鄧玉賓
朝代：元

丫髻環條，急流中棄官修道，鹿皮囊草履麻袍。翠巖前，青松下，把個茅庵兒圍抱。除了猿鶴，等閒間世無人到。
么·俺只會春來種草，秋間跑藥。挽下藤花，班下竹筍，採下茶苗。化下
作者：鄧玉賓
朝代：元

道糧，攢下菜蔬，蒲團閒靠，則待倚南窗和世人相傲。
么·揀擇下藥苗，玄霜玉杵和露搗。虎龍自交，金烏玉兔依封爻。嬰兒弱，
作者：鄧玉賓
朝代：元

奼女嬌，親懷抱。自調和不數朝，早睹他那玄珠形兆，這的是出世間實功效。
么篇·抵多少對舞霓裳按六麼，慣搖擺會軀勞，支打猜拿直恁般巧。你看
作者：鄧玉賓
朝代：元

他行針走線，拈花摘葉，即世裡帶著虛囂。
二·甲庚會處真無妄，戊巳門開迸電光。金鼎烹鉛，玉爐抽汞，媒合是黃
作者：鄧玉賓
朝代：元

匹配在丹房。向那朝元路上，巡甲子玩陰陽。
五·靜鞭三下如雷響，階下時直報日光。左有青龍，右分白虎。後委玄冥，
作者：鄧玉賓
朝代：元

朱雀在南方，鳳凰池上，依八卦擺班行。
伴讀書·誰羨他登金馬上玉堂，碧油幕蓮花帳。白鹿坡前元戎將，五更鼓
作者：鄧玉賓
朝代：元

角聲悲壯。比及到凌煙閣上功臣像，經了些闊劍長槍。
倘秀才·將著兩裹兒三神二黃，幾卷兒丹經藥方，草履藤冠布懶長。棕毛
作者：鄧玉賓
朝代：元

扇，鹿皮囊，拖一條落藜拄杖。
六·三十六天賢聖分著君長，二十八宿星辰列著隊仗。更有七十二座諸天，
作者：鄧玉賓
朝代：元

二十四位官福。五嶽靈祗，四海龍王。天蓬黑煞，持斧鋮鎮在階傍。
六么序·不如俺閒樂，陶陶，木碗椰瓢，乞化村醪。醉得來前合後倒，又
作者：鄧玉賓
朝代：元

帶糟隨下隨高。都是教酒葫蘆相與酬酢，歸來醉也藜杖挑，過清風皓月溪橋。柴門掩上無鎖鑰，自顛狂自歌自笑，天地如我這草團標。
呆骨朵·常隨著鶯兒燕子閒遊蕩，春風柳絮顛狂。問甚木碗椰瓢，村醪桂
作者：鄧玉賓
朝代：元

乘興隨緣化，好酒無深巷。醉歸天地窄，高歌不問腔。
四·兀的天門日射黃金榜，紫府煙籠白玉牆。有五鳳朱樓，九龍丹陛。玉
作者：鄧玉賓
朝代：元

磬金鐘，鼓奏雞唱。天一和太一，分七政布魁罡。
寄生草·同避著鴛鴦拐，堤防著左右抄。蹺跟兒掩映著真圈套，裡勾兒藏
作者：鄧玉賓
朝代：元

掖著深窟竅，過肩兒撒放下虛籠罩。挑尖兒快似點鋼槍，鑿膝兒緊似連珠炮。
尾聲·解卸了一團兒嬌，稍遍起渾身兒俏。似這般女校尉從來較少。隨圓
作者：鄧玉賓
朝代：元

社常將蹴リ抱拋，佔場兒陪伴了些英豪。那丰標！體態妖嬈。錯認範的郎君他跟前入一腳，點著範輕輕的過了，打重他微微含笑。那姐姐見球來忙把腳兒蹺。
後庭花·你看他打ㄐ拾雲外飄，蹬圓光當面繞。玉女雙飛鬢，仙人大過橋。
作者：鄧玉賓
朝代：元

那丰標！勤將水哨。把閒家扎墊的飽，六老兒睃趁的早，腳步兒趕趁的巧。只休教細褪了，永團圓直到老。
後庭花·閒吟嘯嫌喧鬧，曾不掛許由瓢。存機要閒玄妙，調二氣走三焦。
作者：鄧玉賓
朝代：元

天星曜，地海潮，人山嶽，對銀蟾徹絳霄。則這的便是玄關一竅，了性命的修真道。
快活三·一個韓昌黎貶在水潮，一個蘇東坡置在白鶴。一個柳宗元萬里竄
作者：鄧玉賓
朝代：元

三苗，一個張九齡行西嶽。
收尾·九天帝敕從中降，雲冕齊低玉簡長。銘心聽，敢窺仰。轉詔罷，復
作者：鄧玉賓
朝代：元

兩相。有刑罰，有恩賞。承天符，散四方。與仙班，怎比量？戴金冠，衣鶴氅。宴佳賓，飲玉漿。造化論，劫運講。歸來時袖滿天香，又把這西王母蟠桃會上訪。
普天樂·若是更損賢良，欺忠孝。羊羹雖美，眾口難調。只爭個遲共早，
作者：鄧玉賓
朝代：元

終須報。正直無私依公道，任天公較與不較。紛紛擾擾，惺惺了了，天理昭昭。
梁州第七·俺只待學聖人問禮於老聃，遇鍾離度脫淮南。就虛無養個真恬
作者：鄧玉賓
朝代：元

一任教春花秋月，暮四朝三，蜂衙蟻陣，虎窟龍潭。闌紛紛的盡入包涵，只是這個舞東風的寬袖藍衫。兩輪日月是俺這長明朗不滅的燈龕，萬里山川是俺這無盡藏長生藥籃，一合乾坤是俺這養全真的無漏仙庵。可堪！這些兒鈍憨。比英雄回首心無憾，沒是待雷破柱落奸膽。不如將萬古煙霞赴一簪。俯仰無慚。
正呂·叨叨令道情
作者：鄧玉賓
朝代：元

想這堆金積玉平生害，男婚女嫁風流債。鬢邊霜頭上雪是閻王怪，求功名貪富貴今何在？您省的也麼哥，您省的也麼哥？尋個主人翁早把茅庵蓋。一個空皮囊包裹著千重氣，一個乾骷髏頂戴著十分罪。為兒女使盡些拖刀計，為傢俬費盡些擔山力。您省的也麼哥，您省的也麼哥？這一個長生道理何人會？天堂地獄由人造，古人不肯分明道。到頭來善惡終須報，只爭個早到和遲到。您劣的也麼哥，您省的也麼哥？休向輪迴路上隨他鬧。白雲深處青山下，茅庵草舍無冬夏。閒來幾句漁樵話，困來一枕葫蘆架。您省的也麼哥，您省的也麼哥？煞強如風波千丈擔驚怕。套數。
正宮·端正好
作者：鄧玉賓
朝代：元

俺便似畫圖中，幃屏上，雲遊遍林影湖光。閒中氣味三千丈，抵多少歸去來的陶元亮。
滾繡球·想這皇帝王，至秦始皇，霸圖相尚。前後兩漢興亡，魏許昌，晉
作者：鄧玉賓
朝代：元

建康，六朝隋煬，鬧紛紛五代殘唐。看這名標青史人千古，只是睡足黃粱夢一場，兀的回首斜陽。
滿庭芳·三閭枉了，眾人都醉倒，你也鋪啜些ㄤ糟。朝中待獨自要個醒醒
作者：鄧玉賓
朝代：元

號，怎當他眾口嗷嗷？一個陽臺上襄王睡著，一個巫山下宋玉神交。休道你向漁夫行告，遮莫論天寫來，誰肯問《離騷》？。
石榴花·想這荔枝金帶紫羅袍，刑法用蕭曹。鼎鑊斧鉞斬身刀，輕輕地犯
作者：鄧玉賓
朝代：元

著，便是天條。金珠寶貝休挨靠，天符帝敕難逃。頂門上飛下個雷霆炮，不似恁那初及第時節繡球兒拋。
笑和尚·不如俺悠、悠、悠，一溪雲竹筍香，厭、厭、厭，三月火桃花浪，
作者：鄧玉賓
朝代：元

紛、紛、紛，千頃雪松花放。拾、拾、拾，瑤草芳，採、採、採，靈芝旺，來、來、來，長生藥都無恙。
紅繡鞋·比著他有使命向門前呼召，唬的早吃丕丕的膽顫心搖。則道是快
作者：鄧玉賓
朝代：元

上馬容不得他半分毫。陪著笑頻哀告，鎮著色下風雹，比這砍柴的形勢惡。
迎仙客·看時節尋道友，伴漁樵。從這堯舜禹湯周滅了，漢三分，晉六朝，
作者：鄧玉賓
朝代：元

五代相交。都則是一話間閒談笑。
醉春風·直睡到日齊高，白雲無意掃，一盂白粥半瓢齏，飽，飽，飽。檢
作者：鄧玉賓
朝代：元

個仙方，弄般仙草，試些丹灶。
隨煞·七顛八倒人誰敢？把這坎位離宮對勘的巖。火候抽添有時暫，修行
作者：鄧玉賓
朝代：元

的好味甘。更把這談玄口緘，甚麼細雨斜風哨得著俺。
隨煞尾聲·十五六歲有甚奇，百二十年不是老。則著這鉛鼎長溫三花灶，
作者：鄧玉賓
朝代：元

七顛八倒，向這玉簫聲裡醉蟠桃。
鬥鵪鶉·往常怕樹葉兒遮著，到如今和根兒背倒。鐘鼎山林，那一個較好？
作者：鄧玉賓
朝代：元

命不快除是他砍柴的擾，索甚計較？只消得半碗齏湯，那廝早歡喜將去了。
鮑老兒·芙蓉國裡瓊姬伴著子高，他穩跨著青鸞到。月明吹笙對碧桃，煞
作者：鄧玉賓
朝代：元

強如西日長安道。您待凌煙閣上，麒麟畫裡，有甚功勞？春風錦江，秋雲洞天，倒大逍遙。
雙調·雁兒落過得勝令閒適
作者：鄧玉賓子
朝代：元

窮通一日恩，好弱十年運。身閒道義尊，心遠山林近。塵世不同群，惟與道相親。一缽千家飯，雙鳧萬里雲。經綸，鬥許黃金印；逡巡，回頭不見人。乾坤一轉丸，日月雙飛箭。浮生夢一場，世事雲千變。萬里玉門關，七里釣魚灘。曉日長安近，秋風蜀道難。休幹，誤殺英雄漢；看看，星星兩鬢斑。晴風雨氣收，滿眼山光秀。尋苗枸杞香，曳杖桄榔瘦。識破抱官囚，誰更事王侯？甲子無拘擊，乾坤只自由。無憂，醉了還依舊；歸休，湖天風月秋。
么·雨過池塘肥水面，雲歸巖谷瘦山腰。橫空幾行塞鴻高，茂林千點昏鴉
作者：鄭光祖
朝代：元

日銜山，船艤岸，鳥尋巢。
亻芻梅香騙翰林風月·么篇
作者：鄭光祖
朝代：元

他曲未終腸先斷，（帶雲）連我也傷感起來。（唱）俺耳才聞愁越增。一程程捱入相思境，一聲聲總是相思令，一星星盡訴相思病。不爭向琴操中單訴著你飄零，可不道窗兒外更有個人孤另。（白又彈科）（歌雲）孤鳳求凰兮空哀鳴，離凰何處兮聞此情。（正旦雲）你別彈一曲也罷呵！（唱）。
亻芻梅香騙翰林風月·么篇
作者：鄭光祖
朝代：元

哎！不妨。（白敏中雲）小娘子可怎了也？（怎旦指白科，唱）莫慌。（指自科唱）我當。（夫人云）先喚過樊素那小賤人來！（白敏中向旦雲）小姐，望你遮著俺咱。（正旦雲）你受責啊，理之當然。我可圖些甚麼來！（旦兒雲）罷麼，好姐姐，你先過去，你自回的好著麼？（正旦雲）由他，你兩個只在這裡，我過去見夫人，若說得過呵，你休歡喜，說不過呵，你休煩惱。（見夫人科）（夫人云）小賤人跪者（正旦跪科）（夫人云）小賤人，你知罪麼？（正旦雲）我不知罪。（夫人打科，雲）這小賤人！你還說不知。你做的好勾當哩！（正旦唱）親生女非比他行，家醜事不可外揚。（夫人云）誰著你引著小姐，往後花園中，看白敏中去來？你若實說呵，我便饒了你，你若不實說呵，我打死你這小賤人！（正旦雲）誰見來？（夫人打科，雲）我親自撞見，你還強嘴！（正旦雲）老夫人休打閃了手。此非妾之罪，皆夫人之過也。（唱）你索取一個治家不嚴的招狀。（夫人云）這小賤人，連我也指攀著。（正旦雲）請夫人息雷霆之怒，容賤妾陳是非之由：當日先相國臨終遺言道："夫人將小姐納白敏中為婿，為報參軍救死之恩，如違我之遺言，我死不瞑目。"言猶在耳。白敏中到來，不審夫人何意，卻令小姐以兄妹之禮相見。既然如此，只何將敏中送於別館安下，厚贐他還鄉，以絕其望。卻留在後花園中萬卷堂上居住。使佳人才子，臨風對月，心非木石，豈無所思？妾身之罪，固不可逃，無人之愆，亦不可免也。（夫人云）我卻有甚罪？（正旦雲）夫人有四罪。（夫人云）我有那四罟？（正旦雲）不從相國遺言，罪之一也。不能治家，罪之二也。不能報白氏之恩，罪之三也。不能蔽骨肉之醜，罪之四也。（唱）。
亻芻梅香騙翰林風月·么篇
作者：鄭光祖
朝代：元

更壓著漢宮裡尊賢曹大家，帷幔底論文董仲舒。都則是問安否意何如，往復間交談了數語，幾乎間講遍九經書。（二旦下）。
亻芻梅香騙翰林風月·仙呂/賞花時
作者：鄭光祖
朝代：元

那生他文質彬彬才有餘，和俺這相府潭潭德不孤，更怕甚文不在茲乎？合著俺三移的孟母，應對不塵俗。
亻芻梅香騙翰林風月·仙呂/點絳唇
作者：鄭光祖
朝代：元

書喪秦贏，道絕孔聖，坑灰冷。漢代儒生，他每都撥煨燼尋跡影。
亻芻梅香騙翰林風月·六國朝
作者：鄭光祖
朝代：元

這生他不思獻賦，不想題橋。則俺那卓文君，本無心把這個漢相如干病倒。（雲）我入這書房中去。先生萬福！（白敏中慌摟旦科，雲）小姐，來了也。（正旦雲）你怎的！（白羞科，雲）羞殺我也！小生病在身，害的我是這般，小娘子休怪。（正旦雲）你認的是著！（白敏中雲）卟娘子為何至此？（正旦雲）夫人致意先生。未知經宿病體康勝否？（唱）教解元善服湯藥，把貴體和凋。（白敏中雲）小姐可有甚傳示？（正旦唱）且只佔苦志攻經史，休把那文章來墮落。（白敏中雲）小姐還有甚心腹說話麼？（正旦掩白口科，唱）你省可裡胡言亂語。（白敏中雲）害的小生魂夢顛倒也。（正旦唱）準教你夢斷魂勞。（白敏中雲）小姐端的曾想念小生來麼？（正旦雲）俺小姐道來，怕足下病篤時，（唱）著碗來大的艾焙燒。（雲）怕哥哥死時，削一條柳椽兒。（白敏中雲）削一條柳椽兒，可是為何？（正旦唱）把你來火葬了。
亻芻梅香騙翰林風月·初問口
作者：鄭光祖
朝代：元

不爭你先輩顛狂，枉惹的爵儕恥笑。你戀著這尾生期改盡顏回樂。（白敏中雲）小生今生不能成雙，死於九泉之下，也要相會呵！（正旦唱）又不曾薦枕蓆，便指望同棺槨，只想夜偷期不記朝聞道。（白敏中雲）小娘子可憐見，成就了這門親事，小生必有犬馬之報。（正旦雲）先生既讀孔聖之書，必達周公之禮。老夫人使妾身探病，如何只管胡言，是何禮也？（唱）。
亻芻梅香騙翰林風月·喜秋風
作者：鄭光祖
朝代：元

虧你也用工描。（帶雲）這的是一把蓮。（唱）卻不是無心草。恁的般好門庭倒大來惹人笑。（做走科，唱）我將這紫香囊待走向夫人行告。（旦兒扯住科，雲）我恰才鬥你耍來，你便要將到那裡去？（正旦唱）你是個女孩兒家端的可是甚為作。
亻芻梅香騙翰林風月·喬牌兒
作者：鄭光祖
朝代：元

哎你可甚麼酒量寬似海。（雲）（男子生而願為這有室，女子生而願為之有家。）他說一生不待見婦人之面。（唱）豈不聞無後最為大。著何時重解香羅帶？"吾未見好德如好色。
亻芻梅香騙翰林風月·大石調/念奴嬌
作者：鄭光祖
朝代：元

驚飛宿鳥，蕩殘紅，撲簌簌胭脂零落。（雲）可早來到書房門首了也。（唱）門掩蒼苔書院悄。（雲）我且著這唾津兒，潤破紙窗，我試看咱。（唱）潤破紙窗偷瞧。（望白科。雲）兩日不見便病的這般瘦了，好可憐人也！（唱）這生則為那一操瑤琴，一番相見，又不曾言期約。似這般多情多緒，等閒間早害得來肌膚如削。
亻芻梅香騙翰林風月·天下樂
作者：鄭光祖
朝代：元

這其間燕寢夫人夢未醒。（旦兒雲）老夫人著你伴我讀書，你倒搬逗我廢學。（正旦雲）若老夫人知道呵，我便道不幹小姐事，都是樊素來。（唱）樊素到天明，親負荊。（帶雲）樊素搬逗小姐廢學。（唱）比著那終南山割席學管寧。（旦兒雲）不知你主何意，這早晚只往後花園中去那。（正旦唱）不是我主意兒別，啜賺的你早晚行。（雲）豈不聞春宵一刻值千金！（唱）你休辜負了鶯花三月景。
亻芻梅香騙翰林風月·太平令
作者：鄭光祖
朝代：元

俺小姐這一個有千般嬌態，新狀元有萬種襟懷。荷皇恩榮升寵齎，成配偶不勝感戴。端的個美哉，壯哉，這都是聖裁。（院公上雲）喏！報的夫人、狀元知道，有天朝使命到了。（白敏中雲）快排香案，接待天使。（正旦唱）願萬萬載民安國泰。（李尚書上，雲）小官李絳，奉聖人的命，到晉國公宅上，成合這門親事。加官賜賞，走一遭去。可早來到也。白敏中，你一家兒望闕跪著，聽聖人的命：只為你父參軍，曾救裴晉公之難，許小蠻為妻，以報大恩，今日敏中登科及第，成就此親，官封三代，裴夫人賜金千兩。你聽者：（詞雲）晉國公開勳臣，遺玉帶許結婚姻。白敏中果登雲路，奉聖命匹配成親。賜小蠻鳳冠霞帔，賜夫人萬兩金銀。今日個加官賜賞，一家門共戴天恩。
亻芻梅香騙翰林風月·好觀音
作者：鄭光祖
朝代：元

上覆你個氣咽聲絲張京兆，他待填還你枕剩衾薄，待著你帽兒光光過此宵。（白敏中雲）天色晚了，日頭敢落了也呵。（正旦唱）恰正午怎盼的日頭落，不曾見這急色的呆才料。
亻芻梅香騙翰林風月·寄生草
作者：鄭光祖
朝代：元

此景翰林才吟難盡，丹青筆畫不成。覷海棠風錦機搖動鮫綃冷，芳草煙翠紗籠罩玻璃淨，垂楊露綠絲穿透珍珠迸。池中星有如那玉盤亂撒水晶丸，松梢月恰便似蒼龍捧出軒轅鏡。
亻芻梅香騙翰林風月·小桃紅
作者：鄭光祖
朝代：元

那生敢倚書窗想像赴高唐。（白敏中向前樓旦科，雲）小姐，你來了也。（正旦慌科，雲）是誰？（白敏中雲）是我。（正旦唱）嚇得我可撲撲小鹿兒心頭撞。偌早晚是誰人敢無狀？（白敏中雲）我則道是小姐來了。（正旦唱）可怎生恁風狂。（白敏中雲）我不想是小娘子，你恕罪咱。（正旦雲）可早是我哩，是夫人呵，可怎生了也。（唱）若是俺夫人撞見如何講？（白敏中雲）是小生病得這般昏了也。（正旦唱）便道是害的你神魂盪漾，你也將眼皮開放。你常好是熱蟒也東陽。
亻芻梅香騙翰林風月·得勝令
作者：鄭光祖
朝代：元

這壁廂是沒上下的小奴胎。（白敏中雲）那壁廂莫不是小姐麼？（正旦唱）那壁廂是搶白你的女裙釵。（白敏中雲）那一夜小姐則被他搶白殺小生也！（正旦唱）那的是俺小姐契貞烈。（白敏中雲）都是老夫人阻了佳期也，（正旦唱）是俺那老夫人使的計策，把好事衝開，教你掙坐一個金魚袋。（白敏中雲）樊素，今日有聖人的命，可將我趕出麼？（正旦唱）雖然是御筆親差，你可也索安排著玉鏡臺。（白敏中雲）請岳母拜見咱。（夫人上雲）我道是誰來，原來卻是白敏中。（見科）（白敏中雲）請岳母穩坐，將酒來，我與岳母把杯呵。（正旦雲）住者！（唱）。
亻芻梅香騙翰林風月·怨別離
作者：鄭光祖
朝代：元

梅香今日有功勞。（白敏中雲）那簡帖兒，小姐收了也不曾？（正旦彈指科，唱）將一個小小的機關兒把你來完備了。（白敏中雲）有甚好音信？教我知道咱。（正旦唱）有他那親筆寫的情詞揣著吟藁。（白敏中雲）小姐的迴音，我看咱。（正旦懷裡取不見科，唱）呀！那裡每不見了。（白敏中雲）你怎麼不小心等他不見了！天那！我可死了也。（正旦唱）哎！你個不了事的呆才可元來在這手兒衛搦著。
亻芻梅香騙翰林風月·折桂令
作者：鄭光祖
朝代：元

今夜個"有朋自遠方來"。（旦兒雲）是那個親眷？（正旦唱）你今日對上菱花，配上金釵。（旦兒雲）你說波，是誰？（正旦唱）當日個趕的你羞臉兒離門，如今個氣昂昂日轉千階。從今後秦弄玉休登鳳台，早則是漢劉郎誤入天台。（旦兒雲）敢不是麼？（正旦唱）不索疑猜，我認的明白，不少欠你無萬數相憶相思，他步蟾宮將桂枝折得回來。（旦兒雲）您且慢些歡喜，休認錯了。（白敏中雲）兀那小媽才，你說誰哩！我待不言語來，忍不的你這般胡說亂道。你則道我不認的你，你瓣前來，我試問你咱。（正旦雲）小姐，我道你休說波。（唱）。
亻芻梅香騙翰林風月·收尾
作者：鄭光祖
朝代：元

俺小姐情堅如碧玉簪，心赤如黃金鳳，意你不別你個白衣相。（白敏中雲）小姐還有甚麼分付小生來？（正旦雲）呀！爭些兒反來忘了。（唱）兩件事教先生行拜上，（白敏中雲）那兩件事那？（正旦雲）小姐道，你若是鳳墀得志，雁塔題名，可早來呵！（唱）做俺這有情的相國狀元郎。（白敏中雲）那一件卻是甚麼？（正旦雲）則不要叫人罵你。（唱）罵你做薄倖的長安少年黨。（下）。
亻芻梅香騙翰林風月·歸塞北
作者：鄭光祖
朝代：元

則你那年紀小，有路到青霄，有一日名掛在白玉樓頭龍虎榜，愁甚麼碧桃花下鳳鸞交，早掙個束帶立於朝。
亻芻梅香騙翰林風月·歸塞北
作者：鄭光祖
朝代：元

請放了。（旦兒，雲）樊素，你且耽待著些。（正旦雲）那壁是小姐。（唱）怎生向賤妾行告耽饒。（旦兒雲）是我的不是了也。（正旦雲）小姐，你恰才不要打我來？（唱）你卻不摑綻我這櫻桃樊素口。（旦兒雲）樊素，你打我兩下波。（正旦雲）誰敢湯著你那楊柳小蠻腰。（帶雲）"你過來跪者。"（唱）今番輪到我妝麼。
亻芻梅香騙翰林風月·歸塞北
作者：鄭光祖
朝代：元

這簡帖兒方勝小，見甚景像便待把香燒。不爭你這狂客謹心參尺素，可待學文王下馬拜荊條，見娘書信倒看的喬。
亻芻梅香騙翰林風月·油葫蘆
作者：鄭光祖
朝代：元

小姐你罷女工留心在九大經，吾日三省。（旦兒雲）日月逝矣，歲不我與。你為甚麼不講書？（正旦唱）則他那匆匆節序又清明，這其間風光老盡芳菲景。今夜個月明閒殺鞦韆影。（旦兒雲）樊素，你到後花園中來麼？（正旦雲）小姐，且休說那後花園中的景緻，你則聽者。（旦兒雲）教我聽甚麼那？（正旦唱）你聽波杜鵑聲到耳清，聞波梨花香拂鼻馨。小姐你把看書心權作遊春兆，暫離了三尺短檠燈。（旦兒雲）樊素，不爭俺和你閒行，老夫人知道，可怎了也？（正旦唱）。
亻芻梅香騙翰林風月·沽美酒
作者：鄭光祖
朝代：元

漢相如志已諧，卓文君笑盈腮，（旦兒雲）今日樊素也歡喜了也。（正旦唱）這的是一段姻緣天上來。現如今名揚四海，正淑女配多才。
亻芻梅香騙翰林風月·淨瓶兒
作者：鄭光祖
朝代：元

他想著書舍里人蕭索，恰便似陽臺上路迢遙。（白敏中雲）今夜小姐怎生擺佈？（正旦唱）他則待收拾雲雨，怕洩漏春嬌。待和你今宵……（白敏中雲）今宵和小姐生怎的？（正旦忍住不說科，唱）一句話到我這舌尖上卻嚥了。（白敏中雲）可怎生卻嚥了？快說波，教小生喜咱。（正旦唱）不說破把先生且悶著。（白敏中雲）小姐怎生分付你來？（正旦唱）他著我對你便低低道，（白敏中雲）道甚麼？（正旺唱）他教你夜深時休睡，（白敏中雲）今夜我那裡得那睡來！（正旦雲）著你等。（白敏中雲）怎麼又不說了？著小生等甚麼？（正旦唱）著你等、等、等到明朝。
亻芻梅香騙翰林風月·混江龍
作者：鄭光祖
朝代：元

孔安國傳《中庸》《語》《孟》，馬融集《春秋》祖述著左丘明，演《周易》關西夫子，治《尚書》魯國伏生，校《禮記》舛訛楊子云，作《毛濤》箋註鄭康成。無過是闡大道發揚中正，紀善言問答詳明。咱祖父乃文林華胄，況外戚是儒業簪纓。哀先相幾乎絕嗣，使小姐振厥家聲。又何須懸頭刺股，積雪囊螢。那裡也齊家治國，顯姓揚名。但只要動天機，合天理，識天時，順天道，盡天心，知天命。寸陰是競，萬理鹹精。
亻芻梅香騙翰林風月·滴滴金
作者：鄭光祖
朝代：元

據他這般軒昂，決然生的清奇。
亻芻梅香騙翰林風月·禿廝兒
作者：鄭光祖
朝代：元

請學士休心勞意攘，俺小姐則是作耍難當。（旦兒和打正旦科，雲）誰著你這早晚引將他來！（正旦雲）小姐休閃了手。（笑科，唱）這的是我傳書寄簡請受的賞。誰承望，向咱行，倒有風霜。（旦兒怒科，雲）這一場都是樊素辱敗戶的小賤人！（正旦唱）。
亻芻梅香騙翰林風月·紫花兒序
作者：鄭光祖
朝代：元

月溶溶梨花庭院，風淡淡楊柳樓臺，霧濛濛芳草池塘。如此般好天良夜，淑女才郎，相將。意廝投門廝對戶廝當，成就了只鳳孤凰。這一個月夜南樓，那一個窺視東牆。
亻芻梅香騙翰林風月·聖藥王
作者：鄭光祖
朝代：元

他道是這一場，這一樁，都是這辱門敗戶小婆娘。（旦兒雲）我告夫人去也。（正冷笑科，唱）殺人要見傷，拿賊呵要見贓。（白怕跪科，雲）望小姐憐小生咱。（正旦唱）請起來波多愁多病俏才郎。（出香囊科）（勞雲）打睃。（唱）這是誰與他的紫香囊。（旦兒雲）好姐姐，我鬥你耍哩。（正旦雲）我卻疼哩！（白起身科，雲）則被你唬殺我也。（旦兒雲）有人來也！（夫人撞上，咳咳，眾做慌科）（正旦唱）。
亻芻梅香騙翰林風月·調笑令
作者：鄭光祖
朝代：元

劈面的便搶，和俺那病襄王。呀！怎生來翻悔了巫山窈窕娘，滿口兒之乎者也無攔當，用不著恭儉溫良。唬的那有情人恨無個地縫兒藏。（帶雲）毛，毛，羞麼？（唱）羞殺我也傅粉何郎。（白敏中雲）百忙中你也花白我。（正旦唱）。
亻芻梅香騙翰林風月·豆葉黃
作者：鄭光祖
朝代：元

他看書呵秉燭在寒齋，幾曾畫眉呵走馬到章臺。（白敏中雲）若不是聖人教我來呵，休道是個妮子，你便是玉天仙誰愛他。（正旦雲）他道非聖人敕命呵，（唱）便做道玉天仙也不愛。（白敏中雲）男子大丈夫，以功名為念，要這媳婦做甚麼！（正旦雲）小姐呵，（唱）今夜比宋弘十分事不諧。天地有混沌初開，日月有昏晝推排，男女有婦夫和諧。他待將大道沈埋，正義全乖，那些兒配合三才？便做有位列三臺，也須要燮理陰陽，調和鼎鼐。（雲）這狀元把牙笏半遮其面，未知他生的如何，我試看咱。（唱）。
亻芻梅香騙翰林風月·賺煞
作者：鄭光祖
朝代：元

你道信步出蘭庭，院悄人初靜。（旦兒雲）這早晚有誰出來？（正旦雲）不是別人。（唱）靜聽是彈琴的那生。（白咳嗽科）（旦兒雲）他便知道呵，怎知俺來這裡做甚麼？（正旦唱）生猜咱無情似有情。（旦兒雲）怎知無情似有情？（正旦唱）情知咱甚意來聽。（雲）夜深了，咱回去來。（旦兒雲）這早晚甚麼時候了？（正旦唱）聽沉罷過初更，更闌也休得消停。（旦兒雲）你要來便來，你要去便去，再待些兒怕甚麼。（正旦唱）停待甚忙將那腳步兒行。（旦兒雲）行到那裡去？（正旦唱）行過那梧桐樹兒邊金井。（旦兒雲）因甚麼往那裡去？（正旦唱）井闌邊把身軀兒掩映。（旦兒雲）你前面行，我後面跟將去呵。（正旦唱）映著我這影兒呵，（旦兒雲）樊素，你則道我不看見你哩。（正旦唱）好著我嫌殺月兒明。（下）。
亻芻梅香騙翰林風月·越調/鬥鵪鶉
作者：鄭光祖
朝代：元

想著那星斗文章，幾回家逢咱稽顙。只為那花月精神，一見了教人斷腸。用了我說六國喉舌，下三齊智量，不甫能添了晚妝，推燒夜香，如此般月白風清，花濃氣爽。
亻芻梅香騙翰林風月·那吒令
作者：鄭光祖
朝代：元

搖玎冬玉聲，蹴金蓮步輕；蹴金蓮步輕，踏蒼苔月明；踏蒼苔月明，浸凌波襪冷。（雲）小姐，你看花紅似錦，柳綠如煙，端的是好春光也。（旦兒雲）是好景緻也。（正旦唱）九十日春意濃，千金價春宵永，端的個樂事難並。
亻芻梅香騙翰林風月·金蕉葉
作者：鄭光祖
朝代：元

這的是桃源洞花開豔陽，須不比襖廟火煙飛浩蕩。（正旦推白雲）（旦兒叫雲）是甚麼人？（白慌科，雲）是小生。（正旦唱）陽臺上雲雨渺芒，可做了藍橋水洪波泛漲。
亻芻梅香騙翰林風月·雁兒落
作者：鄭光祖
朝代：元

呀！惱了這春風門下客。（白敏中雲）你道我不敢打你麼？（正旦雲）你便是新狀元呵。也則是俺家新女婿，怎生要打我那？（唱）則是我少欠你那膿血債。（白敏中雲）你則管胡言亂道，端的是說誰？（正旦唱）據梅香胡口開。（白敏中雲）我既是你家女婿，也是你的侍長，我怎生不敢打你？（正旦唱）告學士高抬手權耽待。
亻芻梅香騙翰林風月·雁過南樓
作者：鄭光祖
朝代：元

呀！他將那不犯觸的龐兒變了，將我這奈搶白的臉兒難描。他撲騰騰怒怎消，我可丕丕心頭跳，手腳兒滴羞篤速不知一個顛倒。忙哀告膝跪著，強扎掙剛陪笑。（帶雲）小姐，若告老夫人去呵，（唱）則被你送了人也幹相思洛陽年少。
亻芻梅香騙翰林風月·雙調/新水令
作者：鄭光祖
朝代：元

今日個洞房中敕賜與棟樑材。（雲）小姐，我可是敢問你麼，（唱）則你那寄香囊故人安在？（旦兒雲）說這狀元好才學哩。（正旦唱）都因他七步才及第了。（旦兒雲）說那人有些亻芻亻芻。（正旦唱）帶得那一塊芻過門來。他承恩在玉殿金階，更堪那蘭省烏臺。似這般相貌胎孩。（帶雲）他今日到咱門呵。（唱）休想肯拜俺先代。（山人云）兀那媒婆，你說去，時辰到了，豫備香花果品，紙燭千張，壇鬥弓箭，五穀寸草，這早晚親狀元敢待來也。（白敏中冠帶引祗候上，詩云）宮錦官花躍紫騮，誇官三日鳳城遊。不知結綵樓中女，若個爭先擲繡球。小官白敏中，誰想有今日也。我自到貢院中，攛過卷子，金鑾殿上，聖人親試，日不移影，應對百篇，聖人言曰："前朝李翰林，不過如此。"將小生一舉狀元及第，一日加某十三級，官至翰林大學士。今奉聖人的命，教我去裴相國家門下為婿。雖然如此，想當日被老夫人那場羞辱，有何面目見之？我待不去來，奈聖人的命，不敢有違。我如今在使機關，到他家裡，則推素不相識，看他認的我麼？（行科，山人唱科，詩云）錦城一步一花開，專請新人下馬來。今日鸞凰城配偶，美滿夫妻百歲諧。（白將牙笏遮面，與旦並坐科，山人云）將五穀寸草來。（官媒雲）你正是精驢，休要胡說！（白敏中雲）山人去罷。（山人下）（正旦雲）我待不言語來，他道俺不理會的，我著這秀才，吃我幾句兒咱。小姐，梅香尋思來，咱人只要得志，便好了也，若是不得志呵，（唱）。
亻芻梅香騙翰林風月·雪裡梅
作者：鄭光祖
朝代：元

你好狀臉也畫眉郎。（白敏中雲）都著你的道兒。（正旦唱）並曾千多口小紅娘。（白敏中雲）我這裡不敢再住，須索上朝應舉去也，你叫小姐見我一面兒去也好。（正旦唱）俺姐姐道足下不須悒怏，好事也從來魔障。（帶雲）俺小姐也道來。（唱）只教你把心兒放長。
亻芻梅香騙翰林風月·青山口
作者：鄭光祖
朝代：元

哎！不妨不妨，你走將來效鸞鳳，女孩兒須是慌。（白敏中雲）這都是小生命薄，偏生逢著夫人走將來的快也。（正旦唱）左想右相全不想，可可的老夫人偏撞上，你便有口呵怎可對當。好羞慚做這場，教你收拾書箱，打迭行裝，便赴科場，獻策君皇，兩袖天香，一部笙簧。宴罷瓊林出建章，車蓋軒昂，祗候成行。鄉也麼鄉卻還鄉，堂也麼堂拜高堂。子母商量，舊難忘，錦屏前花獨輝煌，那時節也替我撮合山妝一個謊。
亻芻梅香騙翰林風月·鬼三臺
作者：鄭光祖
朝代：元

呸！這的是赴約的風流況，須不是樂道的顏回巷。（白敏中雲）"子釣而不綱，弋不射宿"。（正旦唱）哎！那裡也歪談亂講。（白敏中雲）小生敢去麼？（正旦雲）先生，我問你咱。（白敏中雲）問小生些甚麼？（正旦唱）你因甚麼病在膏肓？（白敏中雲）小生則為小姐來。（正旦雲）你既為小姐呵，你過去波。（白敏中雲）是好月色也。（正旦唱）百忙裡賣弄甚麼風清月朗。（白敏中雲）我向小姐跟前去，怎麼百般的那不動腳步也？（正旦唱）當初那不能彀時害的來狂上狂，不甫能得相見唬的來慌上慌。（白敏中雲）見了小姐，不由的我心頭忒忒的怕將起來。（正旦唱）見他時膽戰心驚，把似你無人處休眠想夢想。
亻芻梅香騙翰林風月·鵲踏枝
作者：鄭光祖
朝代：元

花共柳笑相迎，風與月更多情。醞釀出嫩綠嬌紅，淡白深青。對如此良辰美景，可知道動騷人風調才情。
亻芻梅香騙翰林風月·麻郎兒
作者：鄭光祖
朝代：元

這聲音九分兒是你的令堂，（夫人云）這一定是樊素小賤人！（正旦唱）呀！頭一句先抓攬著梅香。（旦兒慌科，雲）是誰？（正旦雲）小姐，悄悄的，是老夫人來了。（旦兒雲）樊素，直被你引的老夫人來，可怎了也？（正旦唱）您吵鬧起花燭洞房，自支吾待月西廂。
南呂·梧桐樹南題情
作者：鄭光祖
朝代：元

相思借酒消，酒醒相思到，月夕花朝，容易傷懷抱。懨懨病轉深，未否他知道。要得重生，除是他醫療。他行自有靈丹藥。
尾·一點來不夠身軀小，響喉嚨針眼裡應難到。煎聒的離人，鬥來合噪。
作者：鄭光祖
朝代：元

草蟲之中無你般薄劣把人焦。急睡著，急驚覺，緊截定陽臺路兒叫。
感皇恩北·呀，那些個投以木桃，報以瓊瑤？我便似日影內捕金烏、月輪
作者：鄭光祖
朝代：元

中擒玉兔、雲端裡覓黃鶴。心腸枉費，伎倆徒勞。也是我恩情盡、時運乖、分緣薄。
採茶歌北·疼熱話向誰學？機密事把誰託？那裡是潯陽江上不能潮？有一
作者：鄭光祖
朝代：元

日相逢酬舊好，我把這相思兩字細推敲。
東甌令南·情山遠，意波遙，咫尺妝樓天樣高。月圓苦被陰雲罩，偏不把
作者：鄭光祖
朝代：元

離愁照。玉人何處教吹簫，辜負了這良宵。
正宮·塞鴻秋
作者：鄭光祖
朝代：元

門前五柳江侵路，莊兒緊靠白蘋渡。除彭澤縣令無心做，淵明老子達時務。頻將濁酒沽，識破興亡數，醉時節笑捻著黃花去。雨餘梨雪開香玉，風和柳線搖新綠。日融桃錦堆紅樹，煙迷苔色鋪青褥。王維舊畫圖，杜甫新詩句。怎相逢不飲空歸去。金谷園那得三生富，鐵門限枉作千年妒。汨羅江空把三閭汙，北邙山誰是千鍾祿？想應陶令杯，不到劉伶墓。怎相逢不飲空歸去。
浣溪沙南·我自招，隨人笑，自古今好物難牢。我做了謁漿崔護違前約，
作者：鄭光祖
朝代：元

採藥劉郎沒下梢，心懊惱。再休想畫堂中、綺筵前，夜將紅燭高燒。
程咬金斧劈老君堂·七兄弟
作者：鄭光祖
朝代：元

呀！文臣每盡調鼎武將每操兵，是處咸亨，法正官清。願吾早聖壽安萬萬歲祝遐齡。三邊靜，四海清，靈芝現，醴泉生，慶雲燦，景星明。（殿頭官雲）皆因是聖天子洪福齊天，文武每保安社稷，皆豐稔之世也。（正末唱）。
程咬金斧劈老君堂·上小樓
作者：鄭光祖
朝代：元

聽說罷愁眉淚眼，則是望恩官方便。我如今犯法違條，擾亂邊疆，罪可當然。忙跪下，三位官，將詔書更變。（徐懋功雲）俺若救了你，便來報仇也。（正末唱）咱非敢再興兵又來交戰。
程咬金斧劈老君堂·中呂/粉蝶兒
作者：鄭光祖
朝代：元

俺如今度日如年，遭縲紲心中嗟怨。悔不聽賢相之言，自為載看金墉，尋白鹿，怎生敢相犯？他將我拿到廳前，下南牢不由人分辨。（劉文靜雲）元帥，休要惱怒，權且奈心也。（正末唱）。
程咬金斧劈老君堂·么篇
作者：鄭光祖
朝代：元

再交馬刀迎畫杆戟，輕展猿猱斬逆賊。（蕭銑雲）唐童是英勇，我近不得他，我逃命走了罷。（正末唱）殺的他七魄散五魂飛。（雲）蕭銑吃吾一刀！（蕭銑中刀）（下）（卒子報科，雲）俺元帥刀劈了蕭銑，得了勝也。（正末唱）見小校登時間報喜，今門個敲金鐙齊唱著凱歌回。（同下）。
程咬金斧劈老君堂·么篇
作者：鄭光祖
朝代：元

忙縱馬臨邊塞，拽雕弓身慢翻。則俺那驊騮心急嫌蹄慢，將白鹿便往山後趕，放鵰翎的的相侵犯。轉山坡不見去如飛，霎時間風過休驚散。（見射箭科）（白鹿帶箭下）（正末雲）白鹿中了吾一箭，不見了，兀的不是座城池？好是蓋造的好也！（唱）。
程咬金斧劈老君堂·么篇
作者：鄭光祖
朝代：元

見一人急高呼驟征馬宛，慌的我兜戰馬疾回還。心忙意急將人盼。那將軍銀盔鳳翅逞威顏。他那裡縱心追吾緊，我這裡叉子告人難。見一座神堂高廟古，且閃在這其間。
程咬金斧劈老君堂·仙呂/賞花時
作者：鄭光祖
朝代：元

我與你縱馬橫刀去戰敵，殺氣騰騰映日起。助陣鼓凱春雷。（秦叔寶鐧打恆蕭虎科，雲）蕭虎吃吾一鐧著！（蕭虎中鐧科）（下）（正末唱）恰便似鞭伏了盜蹠。（段志玄雲）蕭彪吃吾一劍！（中劍私）（下）（正末唱）龍泉下鮮血染錦征衣。（蕭銑雲）你殺了我兩個兄弟，更待干罷！我和你決戰九千合。（正末雲）二將靠後，某單戰蕭銑。（蕭銑雲）操鼓來！（正末唱）。
程咬金斧劈老君堂·仙呂/賞花時
作者：鄭光祖
朝代：元

準備著馬到成功定太平，統領雄兵遠去徵。一個個顯才能，威名耿耿，穩情取得勝也赴神京。（同眾將下）（劉文靜雲）眾將都去了也。小宮回聖人的話，走一遭去。兵動列徵旗，將軍顯武威。興兵施戰討，共立錦華夷。（下）。
程咬金斧劈老君堂·仙呂/點絳唇
作者：鄭光祖
朝代：元

蕩蕩邙山，望中嗟嘆，繞著這周圍看，盡都是丘冢摧殘，埋沒了多少英雄漢。
程咬金斧劈老君堂·出隊子
作者：鄭光祖
朝代：元

六員將雄如虎豹，逞英雄秦叔寶。皮楞鐧將難逃，蕭虎舒時該命夭。（雲）俺段志玄，（唱）劍斬蕭彪陣倒。
程咬金斧劈老君堂·刮地風
作者：鄭光祖
朝代：元

惡狠狠蕭銑軍前施燥暴，搦元帥比並低高。俺秦王聽罷呷呷笑，縱馬輪刀，垓心內顯耀英豪。陣面亡並不相饒，見畫戟來鋼刀去，怒氣相交。有百十合不定交，耍辨個清濁。俺元帥刀起人頭落，呀！敢血淋漓錦戰袍。
程咬金斧劈老君堂·十二月
作者：鄭光祖
朝代：元

則是望恩官可憐，若道是放我回旋，到的那咸陽裡，久後拜謝明賢。
程咬金斧劈老君堂·古水仙子
作者：鄭光祖
朝代：元

呀、呀、呀萬方寧仰聖朝，納土稱臣皆上表。美、美、美風雨調和軍民安樂，見、見、見四夷人來進寶。太子年五穀豐饒，將、將、將十八處擅改皆盡剿。俺秦王謹奉尊君詔，是是是平蕭銑定唐朝。
程咬金斧劈老君堂·哪吒令
作者：鄭光祖
朝代：元

寶雕弓慢彎，駿龍駒備鞍，紫絲韁輕挽，白玉帶緊拴。急飛身上鞍，把鏌鋣款彈。挽紅絨縱駿騮，轉山麓臨溪岸，不覺的早到前山。（雲）兀那小校每，等眾將來議事，則說我睡哩。（卒子云）理會的。（正末唱）。
程咬金斧劈老君堂·喜遷鶯
作者：鄭光祖
朝代：元

我則見密排軍校，明晃晃劍戟槍刀，英豪。征塵籠罩，骨刺剌的旅旗雜彩搖。殺氣飄，如虎豹徵人勇烈，似蛟龍戰馬咆哮。
程咬金斧劈老君堂·四門子
作者：鄭光祖
朝代：元

俺元帥斬將驅軍校，殺殘兵無路逃。把城郭收將軍士又招，下江南遠征真一掃，府庫又封，臣子又朝，-處處歸降順了。
程咬金斧劈老君堂·堯民歌
作者：鄭光祖
朝代：元

呀咱每怎敢報銜冤？到來朝一一訴三賢，險些兒一命喪黃泉。多謝恩官救咱言，今也波年，今年得凱旋，異日見恩官面。
程咬金斧劈老君堂·天下樂
作者：鄭光祖
朝代：元

常言道禍福無門人自攀，休也波奸，天數關。論先生算吾非妙罕，把一心放正行，你不必再阻攔，我可便雖愚痴非懦懈。
程咬金斧劈老君堂·寄生草
作者：鄭光祖
朝代：元

呀！恰轉過山峰畔，又來到闊澗灘。只見那青松檜柏侵霄漢，怪石峻嶺難模範。周圍四下都觀看，只見枯墳野冢倒石碑，荒涼古道飛寒雁。（做看科）（外扮白鹿上跑科了）（正末雲）可是奇怪也，兀的不是隻白鹿？不免趕將去。我拈弓在手，著箭！（唱）。
程咬金斧劈老君堂·尾聲
作者：鄭光祖
朝代：元

俺如今拜別了即便還，赴家鄉朝御前。何朝見得恩官面？若要是歸到咸陽，避甚麼路兒遠！（下）。
程咬金斧劈老君堂·尾聲
作者：鄭光祖
朝代：元

四海稱臣萬民樂，建立下蓋世功勞，萬萬載願吾皇登大寶。（下）。
程咬金斧劈老君堂·尾聲
作者：鄭光祖
朝代：元

我便是唐國一藩臣，今日個誤把金墉犯。便好道禍臨身悔之已晚，恨不聽天罡言語攔。鳳凰雛落在籠樊。惹愁煩，甚日將師班？把我那蓋世英雄一筆刪。也是我一時性情上疏散，倒做了機謀中破綻。看何時逃難離邊關。（同秦叔寶下）。